title: Vedensuosijamaiset

text: Melkein kaikki ryhmän kuoriaiset ovat aikuisina kasvinsyöjiä, vaikka niiden toukat ovatkin enimmäkseen petoja. Aikuisilla on erittäin kehittyneet lenninsiivet, joiden avulla ne kykenevät vaihtamaan paikkaa, jos niiden olinpaikalla oleva lätäkkö sattuu kuivumaan.


title: Vedensuosijamaiset

text: Suomesta tunnetaan hieman alle sata ryhmän lajia. Yleiset Suomen lajit ovat alle 8 millimetrin pituisia, joista mainittavia esimerkkejä ovat muun muassa uurrevedensuosija ("Hydrobius fuscipes"), rantakuoriaisten suvun ("Laccobius") lajit sekä lampisuosijat ("Elophorus"), jotka tunnetaan uurteisesta etuselästään. Harvinaisena Etelä-Suomessa esiintyy myös suurvedensuosija ("Hydrophilus caraboides"), joka on väriltään musta ja noin 14–18 millimetrin mittainen laji. Jättivedensuosija ("Hydrous piceus") on suurikokoinen, jopa yli 4 senttimetrin mittainen laji, joka on Suomessa muutamia kertoja tavattu harhailija.


title: Vedensuosijamaiset

text: Jotkut tutkijat yhdistävät kaikki ryhmän jäsenet samaan heimoon "Hydrophilidae", mutta tavallisesti yläheimo jaetaan ainakin kahteen heimoon, kääpiövedensuosijat ("Hydraenidae") ja varsinaiset vedensuosijat ("Hydrophilidae"). Kääpiövedensuosijat ovat tunnetusti poikkeuksetta pienikokoisia, alle 2,5 millimetrin mittaisia kuoriaisia, jotka eivät yleensä ole niinkään virtaviivaisia. Varsinaisten vedensuosijoiden koko vaihtelee laajasti, 1,2–4 millimetrin mittaisista pikkuvedensuosijoista ("Cercyon") yli 4 senttimetrin mittaiseen jättivedensuosijaan ("Hydrous piceus").


title: Tylppömäiset

text: Tylppömäiset ("Histeroidea") on kovakuoriaisiin ("Coleoptera") kuuluva yläheimo.


title: Tylppömäiset

text: Yläheimon kuoriaisille tunnusomaisia piirteitä ovat vahvasti nuijamaiset tuntosarvet ja peitinsiivet, jotka jättävät takaruumiissa olevat viimeiset kaksi jaoketta näkyviin. Kuoriaisten ruumis on kova ja kiiltäväpintainen.


title: Tylppömäiset

text: Suomesta tunnetaan kaksi ryhmän heimoa, "Sphaeritidae" ja "Histeridae" eli tylpöt. "Sphaeritidae"-heimon edustajia tunnetaan vain yksi, harvinainen "Sphaerites glabratus", jonka tuntosarvet eivät ole polvitaitteiset, toisin kuin varsinaisilla tylpöillä. Tylpöt ovat väritykseltään mustia, mutta eräillä lajeilla on peitinsiivissä myös punaisia täpliä. Häirittyinä niillä on tapana vetää raajansa ruumiin alapuolella oleviin uriin, jolloin ne makaavat kuolleen näköisinä. Tylppöjä tavataan usein raadoista, lannasta, mätänevistä kasvinjätteistä tai muista vastaavista paikoista. Tylpöt kuitenkin syövät yleensä muita näissä paikoissa esiintyviä hyönteisiä. Myös tylppöjen toukat ovat useimmiten petoja. Tylppöjä tunnetaan Suomesta noin 40 lajia, joista suurimmat kuuluvat isotylppöjen sukuun ("Hister"). Muita tavattuja sukuja ovat esimerkiksi laakatylpöt ("Platysoma") ja arpitylpöt ("Plegaderus"), jotka elävät kaarnan alla kaarnakuoriaisia saalistaen.


title: Länsi-Suomen Elokuvakomissio

text: Länsi-Suomen Elokuvakomissio ("West Finland Film Commission") on suomalainen elokuva-alan organisaatio. Se toimii Turussa osana Turun Seudun Kehittämiskeskusta ja on kansainvälisen elokuvaorganisaatio AFCI:n ("The Association of Film Commissioners International") jäsen.


title: Länsi-Suomen Elokuvakomissio

text: Länsi-Suomen Elokuvakomissio perustettiin Turun Ammattikorkeakoulun Taideakatemian alaisena toimintana osana Arsnet-projektia vuonna 2003, jolloin WFFC hyväksyttiin kansainvälisen elokuvakomissiotoimintaa ohjaavan järjestön (AFCI) jäseneksi. Komission toiminta kuitenkin vakiintui vasta vuonna 2006 sen tullessa osaksi Turun Seudun Kehittämiskeskusta.


title: Länsi-Suomen Elokuvakomissio

text: WFFC:n tehtävänä on tarjota alueellisille, kansallisille ja kansainvälisille av- ja elokuvatuotannoille avustusta kuvauspaikkojen etsinnässä, kuvausjärjestelyissä, paikallisten av-osaajien rekrytoinnissa ja avustajien etsimisessä. Komissio tarjoaa tietoa rahoituksesta ja alueen tarjoamista muista palveluista. Näiden ohella komissio auttaa myös hallinnollisissa ja muissa lupa-asioissa sekä tuotantojen käytännön järjestelyissä alueella. WFFC toimii rahoitus- ja tukiasioissa yhteistyössä Suomen elokuvasäätiön, Audiovisuaalisen kehittämiskeskuksen ja televisioyhtiöiden kanssa sekä alueellisten toimijoiden ja elokuvakomissioiden kanssa.


title: Länsi-Suomen Elokuvakomissio

text: Elokuvakomission tavoitteena on tukea vuosittain 5-10 alueellista av-tuotantoa, 1-3 alueella tuotettuja televisio- ja elokuvatuotantoja sekä vähintään yhtä kansainvälistä tuotantoa. Näiden kautta WFFC toivoo lisäävänsä alueelle jäävää taloudellista ja imagollista hyötyä sekä lisätä alan työpaikkoja.


title: Länsi-Suomen Elokuvakomissio

text: Tällä hetkellä Turkuun ja sen lähialueisiin painottunutta toiminta-aluetta pyritään laajentamaan tulevaisuudessa.


title: Nuppomaiset

text: Nuppomaiset ("Byrrhoidea") on kovakuoriaisiin ("Coleoptera") kuuluva yläheimo.


title: Nuppomaiset

text: Eräässä jaottelussa ryhmä käsittäisi vain yhden heimon, "Byrrhidae" eli nupot. Muodoltaan kuoriaiset ovat pyöreitä, jopa lähes pallomaisia ja ovat noin 1,2–11 millimetrin pituisia. Niiden selkäpuolella on usein havaittavissa suomuja tai harottavia sukasia. Nupot pystyvät vetämään tuntosarvensa ja raajansa piiloon vatsapuolella oleviin uriin. Niinpä ne saattavat häirittyinä maata kuolleen näköisinä. Suomesta ryhmän kuoriaisia tunnetaan 16 eri lajia, joista suurikokoisin on isonuppo ("Byrrhus pilula"). Ravinnokseen nupot käyttävät sammalia, mikä ei muilla eläinlajeilla ole kovin yleistä.Muita:


title: Mechi

text: Mechi () on yksi Nepalin neljästätoista vyöhykkeestä. Se sijaitsee Nepalin Itäisellä kehitysalueella ja on samalla maan itäisin vyöhyke. Vyöhyke rajautuu lännessä Nepalin Kosin vyöhykkeeseen, pohjoisessa Kiinan Tiibetin autonomiseen alueeseen, idässä Intian Sikkimin, kaakossa Länsi-Bengalin ja etelässä Biharin osavaltioon.


title: Mechi

text: Mechin vyöhyke on pinta-alaltaan 8 196 neliökilometriä. Alueella eli vuonna 2001 noin 1,31 miljoonaa ja vuosikymmen myöhemmin 1,42 miljoonaa ihmistä. Asukastiheys oli keskimäärin 174 henkeä neliökilometrillä. Vyöhykkeen hallintokaupunki on Ilam (Ilām, 19 427 as. vuonna 2011). Vyöhykkeen suurimmat kaupungit ovat kuitenkin etelämpänä, Jhapan piirikunnan alavammilla seuduilla sijaitsevat Damak (75 743 as.) ja Mechinagar (Dhulabari-Kakarbhitta, 57 909 as.).


title: Mechi

text: Mechin vyöhyke jakautuu neljään piirikuntaan. Piirikunnat ovat pohjoisesta etelään:


title: Mark Joseph

text: Mark Joseph (s. 1. helmikuuta 1965 Chester, Englanti, Iso-Britannia) on entinen walesilainen jalkapalloilija. Hän oli pelipaikaltaan keskuspuolustaja.


title: Mark Joseph

text: Walesilainen Joseph siirtyi 80-luvulla Suomeen ja Pieksämäelle. Pieksämäellä hän edusti II ja III divisioonassa pelannutta Savon Palloa kuuden vuoden ajan. Joseph muutti Mikkeliin vuonna 1992 ja edusti paikallista Porrassalmen Urheilijoita puolitoista vuotta, kunnes siirtyi Veikkausliigassa pelanneeseen Tampereen Ilvekseen. Hän debytoi Veikkausliigassa 20. kesäkuuta 1993 Ilveksen hävitessä Helsingin Jalkapalloklubille ja 4. heinäkuuta Joseph teki ensimmäisen liigamaalinsa FC Kuusysin verkkoon. Hän edusti Tampereen Ilvestä neljä kautta ja toimi joukkueen kapteenina osan aikaa kaudesta 1996. Ilveksen pudottua Veikkausliigasta Joseph siirtyi naapuriseura TPV:n paitaan. Hän pelasi ennen uransa lopettamistaan vielä TP-Seinäjoessa ja Riihimäen Palloseurassa.


title: Mark Joseph

text: Peliuransa jälkeen Joseph on ollut pelaamassa Ilveksen hyväntekeväisyysotteluissa Tammelan stadionilla, sekä Miesten Vitosessa pelanneen tamperelaisen Soho SS:n paidassa.


title: Kirjokuoriaismaiset

text: Kirjokuoriaismaiset ("Cleroidea") on kovakuoriaisiin ("Coleoptera") kuuluva yläheimo.


title: Kirjokuoriaismaiset

text: Siihen kuuluu ulkomuodoltaan varsin erilaisia kovakuoriaisheimoja, joiden elintavat myös vaihtelevat. Useimmat ryhmän kovakuoriaiset ovat kuitenkin petoja.


title: Itä-Intian ja Kiinan laivastoasema

text: Itä-Intian ja Kiinan laivastoasema () oli Kuninkaallisen laivaston alueorganisaatioon kuulunut laivastotukikohta 1831-1865.


title: Itä-Intian ja Kiinan laivastoasema

text: Itä-Intian ja Kiinan laivastoasema perustettiin 1831 ja sen toiminta lakkasi Itä-Intian ja Kiinan asemien muodostaessa erilliset asemat 1865.


title: Itä-Intian ja Kiinan laivastoasema

text: Laivastoaseman vastasi Intian valtamerestä sekä Kiinan rannikosta sekä alueeseen kuuluneista laivaliikenteen mahdollistavista jokialueista. Laivastoasemat eivät kuitenkaan muodostaneet alueellaan hallinnollisia yksiköitä, vaan ne ainoastaan suojasivat kauppamerenkulkua.


title: Behind the Sun

text: Behind the Sun on Red Hot Chili Peppersin kappale yhtyeen albumilta "The Uplift Mofo Party Plan". Kappale julkaistiin singlenä, mutta vasta vuonna 1992, mainostamaan bändin kokoelma-albumia "What Hits!?". Samalla singlelle tehtiin musiikkivideo, jonka ohjasi Charlie Paul, ja siinä on samaa kuvamateriaalia, kuin kappaleen ”Higher Ground” musiikkivideolla. Kappale oli yhtyeen alkuperäisen kitaristin Hillel Slovakin "aikakauden" ainoa, joka pääsi jollekin musiikkilistalle, vaikka se julkaistiinkin singlenä vasta hänen kuolemansa jälkeen. Kappale oli seitsemäs Alternative Songs- ja Recording Industry Association of New Zealand-listalla. Slovak soittaa kappaleella sitaria.


title: Puupiirtäjämäiset

text: Puupiirtäjämäiset ("Lymexyloidea") on kovakuoriaisiin ("Coleoptera") kuuluva yläheimo.


title: Puupiirtäjämäiset

text: Ryhmä käsittää ainoastaan yhden heimon, puupiirtäjät ("Lymexylidae"). Tästä heimosta tunnetaan Suomessa kaksi lajia, joista yleisemmin tavataan lehtipuun puupiirtäjää ("Hylecoetus dermestoides"). Puupiirtäjät ovat rakenteeltaan varsin hoikkia ja pehmeitä kovakuoriaisia, joiden koirailla on hyvin tunnusomaiset palpit. Kuoriaisten toukat kaivavat puuhun käytäviä. Aikana, jolloin puisia laivoja käytettiin yleisemmin, keskieurooppalaista, silti Ruotsissakin tavattua, telakkapuupiirtäjää ("Lymexylon navale") pidettiin haitallisena tuholaislajina.


title: Puupiirtäjämäiset

text: Ryhmä käsittää vain yhden heimon:


title: Mono Lake

text: Mono Lake on Kaliforniassa sijaitseva yltiösuolainen järvi. Järvessä on runsaasti eliöstöä ja se toimii tärkeänä pesimäpaikkana monille lintulajeille. Joulukuussa 2010 julkaistiin tieto järvessä elävästä GFAJ-1 -bakteerilajista, jonka biokemiassa arseeni voi korvata fosforin. Järvi on ainakin 750 000 vuotta vanha ja se on jäänne aikaisemmasta, huomattavasti laajemmasta vesistöstä.


title: Mono Lake

text: Järvellä ei ole laskujokea, minkä vuoksi ympäröiviltä alueilta lionneet suolat kertyvät järveen kasvattaen vähitellen sekä sen suolapitoisuutta että pH-arvoa. Nykyisin järven suolapitoisuus on 69 g/l ja pH noin 10. Järvi on ajoittain meromiktinen


title: Mono Lake

text: Järveen laskevan Owens-joen vettä on käytetty Los Angelesin vedenlähteenä ja vuonna 1984 järven pinta-ala oli yli 30 % pienempi kuin 1940-luvulla.


title: Mono Lake

text: Korkean pH:n vuoksi järvessä ei elä kaloja, mutta siellä elää endeeminen "Artemia monica" -lehtijalkainen. Järven rannoilla esiintyy runsaasti "Ephydra hians" -kärpäsiä. Järvessä elää myös runsaasti yksisoluisia leviä, jotka muodostavat perustan järven ekosysteemille.


title: Saharan pumppu -teoria

text: Saharan pumppu - teoria väittää, että Saharan ilmastonmuutokset ovat vaikuttaneet ihmisen ja eläinten vaellukseen. Saharan tiedetään olleen välillä aavikkoa, välillä kosteampaa savannia. Kun Sahara oli aavikkoa, eläinten ja ihmisten kulku sen läpi estyi. Esimerkiksi alkuihminen ei osannut kulkea kamelikaravaaneilla aavikon halki. Eräässä vaiheessa Niilikin lakkasi virtaamasta, mikä esti kulun pitkin sen vartta. Kun Sahara oli savannia, sen läpi saattoi helpommin kulkea pohjoisesta etelään ja toisin päin. Tällöin Sahara toimi kuin pumppu, joka välillä estää, välillä sallii kulun lävitseen. Näin "Saharan pumpun" on väitetty vaikuttaneen varsinkin ihmisten ja eläinten vaellukseen Afrikasta Aasiaan.


title: Saharan pumppu -teoria

text: Sahara on osa Afrikkaa, joka on liikkunut mannerliikuntojen mukana satojen miljoonien vuosien ajan. Näin ollen Saharassa on ollut milloin mannerta, merta, jäätikköä, trooppista kasvillisuutta, autiomaata ja muita maastotyyppejä.


title: Saharan pumppu -teoria

text: Noin 450 miljoonaa vuotta sitten Saharassa oli jääkausi, kun alue oli mannerliikuntojen takia lähellä etelänapaa.


title: Saharan pumppu -teoria

text: Myöhäisdevonilla 360 miljoonaa vuotta sitten Sahara oli eteläisen pallonpuoliskon lämpimänlauhkealla alueella. Saharan pohjoisosassa oli kuivaa, ehkä jopa aavikkoa alakivihiilikaudella. Näihin aikoihin maa-alaa kuivattanut jättimanner Pangaia oli muotoutumassa. Pangaian aikoihin Saharassa saattoi olla aavikkoa. Hiilikaudella suuri meri peitti ison osan aavikosta, mutta se kuivui.


title: Saharan pumppu -teoria

text: Jurakaudella dinosaurusten vallitessa eläimistöä Saharassa oli jopa 5000 metriä syvä meri ja manneralueiden ilmasto yläjurakaudella kostean trooppinen. Saharan suuria pinnanmuotoja syntyi noin 125 miljoonaa vuotta sitten, jolloin Gondwanamantereen hajoamiseen liittyneet mannerliikunnot rutistivat Afrikkaa synnyttäen muun muassa Tšadin altaan. Liitukaudella 130 miljoonaa vuotta sitten pohjoisessa ja etelässä oli suuria merialueita. 70 miljoonaa vuotta sitten Saharassa oli yhä joillain alueilla merta ja maa-alue oli kuivunut liitukauden varhaisvaiheesta. Välimeren leveyksillä olleen Tethysmeren sulkeutuminen linee ainakin osin kuivattanut Saharaa.


title: Saharan pumppu -teoria

text:
Viime jääkauden alusta lähtien Saharan alue on ollut ajoittain aavikkoa, ajoittain kosteaa ruohosavannia. Tiedot Saharan ilmastogeologisesta historiasta ovat vieläkin varsin niukkoja. Todella lujat todisteet mantereelta Saharan aavikkoluonteesta ovat TL-ajoitusten mukaan Tunisiasta vasta 86000
vuoden takaa. Merenpohjakerrostumat ja maapallon ilmaston yleinen kehitys viittaavat siihen että Sahara olisi huomattavasti vanhempi.
Maapallon ilmaston kuivuessa ja kylmetessä viimeisten muutaman kymmenen miljoonan vuoden aikana, on Saharan taipumus aavikoitumiseen lisääntynyt.
Mioseenilla tapahtui suuri ilmaston kylmeneminen, joka lienee liittynyt ainakin osin Saharan ainakin tilapäiseen ilmestymiseen viimeistään noin 7 miljoonaa vuotta sitten.
Jotkut merenpohjan pälykerrostumat viittaavat siihen että Sahara olisi ollut ajoittain aavikkoa mioseenilla ja plioseenilla. Pöly olisi kulkeutunut Saharan hiekkamyrskyistä merenpohjaan. Tämä sopii kuvaan, jonka mukaan maapallon ilmasto kuivui neogeenilla, jolloin se myös viileni. Sahara ilmaantui viimeistään varhaisplioseenilla noin 5 miljoonaa vuotta sitten. Kosteana kautena monsuunirintama vaelsi jopa 1200 kilometriä nykyisestä pohjoiseen. Niili lakkasi virtaamasta noin 1,8–0,8 miljoonaa vuotta sitten, mikä esti eliöiden kulun sen kautta.


title: Saharan pumppu -teoria

text: Jääkausien ja niiden välisten interglasiaalien vuorottelu lienee vaikuttanut huomattavasti Saharaan. Kylmän Saale-jääkauden ollessa huipussaan noin 150 000 vuotta sitten Sahara oli luultavasti nykyistä viileämpi ja laajempi. Eem-lämpökaudella saattoi taas kulkea Saharan läpi. Silloin oli menossa Abbassian pluviaali. Noin 100 000 vuotta sitten Sahara oli nykyistä kosteampi, ja Välimeren kasvillisuus pihlajoineen ja mäntyineen ulottui Saharan keskiosiin Ahaggar- ja Tibesti-vuorille asti.


title: Saharan pumppu -teoria

text:
Viime jääkaudella joka alkoi noin 115 000 vuotta sitten Sahara oli kuiva kylminä stadiaaleina ja kostea lämpiminä interstadiaaleina. Lämpimällä kaudella trooppinen nousuvirtaus synnytti Afrikkaan laajemman matalapaineen joka imi mereltä kosteaa ilmaa Saharaankin.
Näin Afrikan monsuuni oli voimakkaampi.
Kylmällä kaudella kosteutta siirtyi mereltä vähemmän.


title: Saharan pumppu -teoria

text: Saharassa oli viime jääkauden lopuilla suuria järviä, mm Megetshad ja Arawanjärvi Timbuktun pohjoispuolella. Sahara kuivui Eem-kauden jälkeen ajaksi 115 000–90 000 vuotta sitten ja noin 85 000 vuotta sitten päätellen sen vieressä olevasta Israelin Negevistä. Kun Sahar kuivui, akaasiat levisivät Ahaggarin seuduille Saharan eteläpuolelta.


title: Saharan pumppu -teoria

text: Noin 50 000 vuotta sitten akaasiatkin eristyivät kuivumisen takia suojaisiin paikkoihin Saharan vuorille ja 40000 vuotta sitten Sahara oli jo aavikkoa. Jossain jääkauden keskivaiheilla koettiin Mousterin pluviaali. Viimeisten muutaman kymmenen tuhannen vuoden aikana Sahara on ollut välillä savannia, välillä aavikkoa. Silloin kun Sahara kuivui, mereltä puhaltavat monsuunituulet heikkenivät.


title: Saharan pumppu -teoria

text: Jääkauden huippukaudella monsuuni ulottui vain kapealle alueelle päiväntasaajalla heinäkuussa. Laajoilla alueilla Pohjois-Afrikassa tuuli puhalsi lännestä ja luoteesta.


title: Saharan pumppu -teoria

text: Jääkauden ollessa ankarana noin 22 000–10 500 vuotta sitten Sahara oli huomattavasti nykyistä laajempi. Sahara ulottui 400 km nykyistä etelämmäs. Monsuunirintama ITCZ toi sateita vain noin 20:nnelle leveyspiirille asti.


title: Saharan pumppu -teoria

text: Asutusta oli silloin lähinnä vain Niilin laaksossa. Noin 14500 vuotta sitten tapahtui äkillinen kostuminen, kun ilmasto lämpeni jääkauden lopussa Bölling-Alleröd-kauteen. Mutta sitten tuli kuiva kausi.


title: Saharan pumppu -teoria

text: Noin 10500 vuotta sitten kosteat sateet muuttivat Saharan vähitellen savanniksi. Aivan jääkauden päättymisen jälkeisellä kaudella Sahara oli noin 10 400–8 900 vuotta sitten huomattavasti nykyistä kosteampi ja laajalti savannia.


title: Saharan pumppu -teoria

text: Noin 7500–7000 eaa alkoi kosteahko neoliittinen subpluviaali. 7000–5300 eaa kosteassa Saharassa paimennettiin muun muassa vuohia, lampaita ja nautojakin ja ihmisasutus oli laajaa. Noin 6000 eaa piirsivät Ahaggar-vuorten silloisella savannilla eläneet metsästäjät kalliomaalauksia joissa näkyi savannieläimistöä. Maalaukset esittävät puhveleita, krokotiileja, kirahveja jne. Noin vuoteen 4000 eaa. asti Välimeren kasvillisuutta muistuttava pensasto ulottui Keski-Saharaan asti ja Keski-Saharan vuorilla kasvoi Välimerelle tyypillisiä vaahteroita, saarneja, saksanpähkinöitä ja lehmuksia.


title: Saharan pumppu -teoria

text: Tämän jälkeen ilmasto kuivui, mutta kosteus palasi vielä aaltoillen muutaman kerran. Kuivuminen aavikoksi tapahtui 7300–5500 eaa. aikana, jolloin aavikko laajeni ja kosteat alueet supistuivat. Noin 4000 eaa. Niili virtasi nykyistä vuolaammin, kun Etiopian ylämailla satoi enemmän kuin nykyään. Se johtui pääosin voimakkaammasta monsuunista.


title: Saharan pumppu -teoria

text:
Melko kosteaa oli vielä 5 000 vuotta sitten, jolloin Sahara lienee muistuttanut lähinnä kuivaa savannia. Sahara kuivui nykyiselleen noin 3 700 vuotta sitten.
Noin vuoden 1 200 eaa tienoilla laajalti vielä nykyistä kosteammassa Saharassa matkusteli sotureita hevosella ratsastaen ja kulkien hevosten vetämissä sotavaunuissa mm. maalauksista päätellen. Näihin aikoihin Saharassa ollut Välimeren kasvillisuus korvautui etelästä tulleilla piikkipensailla. Hevosetkin hävisivät maalauksista, ja noin 100-luvulla jaa. oli jo kameleita, jotka yleistyivät 300-luvulle tultaessa.


title: Pimikkökuoriaismaiset

text: Pimikkökuoriaismaiset ("Tenebrionoidea") on kovakuoriaisiin ("Coleoptera") kuuluva yläheimo.


title: NHL:n varaustilaisuus 1994

text: NHL:n varaustilaisuus 1994 oli NHL:n 32. vuotuinen . Se järjestettiin  Hartford Civic Centerissa (nykyään XL Center), Hartfordissa, 28.–29. kesäkuuta. Ed Jovanovski oli ensimmäinen varaus ennen Oleg Tverdovskia. Florida Panthers varasi Jovanovskin ja Mighty Ducks of Anaheim Tverdovskin.


title: Saharan ilmasto

text: Saharan ilmasto on mantereinen, kuuma ja erittäin kuiva aavikkoilmasto. Vaikka lämpötila voi kesällä nousta Keski-Saharassa melkein 58 asteeseen, Pohjois-Saharassa voi olla jopa yöpakkasia. Saharassa sataa melkein aina alle 100 mm vuodessa. Saharassa esiintyy hiekkamyrskyjä ja joskus yllättäviä sateita. Nämä liittyvät usein rajuilmoihin, jotka täyttävät kuivat joet ja pistävät kuivan maan vähäksi aikaa kukkimaan. Saharan kuivuus selittyy alueen yllä usein olevalla korkeapaineella.


title: Saharan ilmasto

text:
Sahara sijaitsee alhaisilla leveysasteilla kääntöpiirin tienoilla, jolloin aurinko kuumentaa ilmaa paistaessaan pilvettömältä taivaalta. Tämä selittää Saharan kuumuuden yhdessä alueen pilvettömyyden kanssa. Saharan pilvettömyys selittyy alhaisella kosteudella. Sahara luokitellaan erittäin kuivaksi, hyperaridiksi autiomaaksi. Siellä vuosittainen sademäärä on yleensä alle 100 mm.
Saharan kuivuutta selittää sen yllä oleva lähes sateeton subtrooppinen korkeapaine ja se, että suuri osa siitä sijaitsee mannerten sisäosassa. Sahara on vähäpilvistä ja saa siten enemmän auringon säteilyä kuin päiväntasaaja. Sahara sijaitsee osin tropiikissa, osin subtropiikissa. Tropiikin raja kulkee jopa niinkin pohjoisessa kuin 37 pohjoisella leveydellä asti.


title: Saharan ilmasto

text: Lämpö karkaa yöllä nopeasti, koska pilvet eivät heijasta lämpöä takaisin. Lämpötilan vuorokauden aikaiset vaihtelut ovat suuria, 15-30 °C. Tämä tarkoittaa yhdessä vuotuisten lämpötilanvaihtelun kanssa sitä että lämpötila saattaa monestikin nousta kesällä varjossa yli 50 °C:n jos varjoa yleensä löytyy.Vuoristossa ja pohjoisella hiekka-aavikolla on pakkasta ja maa voi jäätyä.


title: Saharan ilmasto

text: Lämpötila on Saharassa tammikuussa keskimäärin 10–25 °C. Heinäkuun keskilämpötila on 28–35 °C, suurimmassa osassa yli +35 °C. Läntisimmässä osassa laajoilla alueilla keskilämpötila on yli 32 °C, jopa 36 °C.


title: Saharan ilmasto

text: Yön ja päivän lämpötilojen vaihtelu saattaa hyvinkin olla 40 °C. Tamanrassetista on mitattu maan pinnasta jopa 84 °C vuosivaihtelu


title: Saharan ilmasto

text: Lämpötilat vaihtelevat kuitenkin myös pohjoisen ja eteläisen Saharan välillä. Vuoden keskilämpötila pohjoisessa Saharassa on 20 °C. Saharan pohjoisosassa tammikuun keskilämpötila on laajoilla alueilla alle 16 °C, ja esimerkiksi Algeriassa ja Pohjois-Egyptissä alle 12 °C. Pohjois-Saharan päivän keskimääräinen lämpötilan vuosivaihtelu on 20 °C, talvipäivän keskimääräinen lämpötila 13 °C. Vaihtelu voi olla tätä suurempaa, Kuukauden keskilämpötilat voivat Pohjois-Saharassa vaihdella esimerkiksi 4 °C:sta 42 °C:hen. Kuumin aika on pohjoisessa heinä-elokuussa.


title: Saharan ilmasto

text: Libyan pohjoisosissa on jo viileitä talviöitä ja lämpötila voi laskea lähelle nollaa tai sen alle. Pohjoisella hiekka-aavikolla ja vuoristossa voi olla talviyönä kuuraa tai lunta. Talvella voi olla jopa 7–10 °C pakkasta, joidenkin tietojen mukaan vuoristossa jopa -18 °C. Talvi, jolloin lämpötila usein laskee nollan alapuolelle, kestää joulukuusta helmikuuhun.


title: Saharan ilmasto

text: Saharan eteläpuolisko on trooppisella alueella, ja siellä yölläkin lämpötila on 20 °C tuntumassa. Vuoden keskilämpötila on eteläisessä Saharassa maapallon korkeimpia, jopa yli 30 °C. Kuumin aika on etelässä touko-kesäkuussa. Saharan eteläosissa on tammikuussa keskimäärin 16–22 °C, mutta Tibesti-vuoristossa alle 12 °C. Tibestin vuoristossa voi olla jopa -15 °C. Etelä-Saharan päivittäisen keskilämpötilan vuotuinen vaihtelu on 17,5 °C, ja lämpötila voi useinkin nousta myöhään keväällä 50 °C:hen. Timbuktun-Khartumin leveyksillä keskilämpötilan vuosivaihtelu on 23–43 °C


title: Saharan ilmasto

text: Korkeimmat mitatut ilman lämpötilat ovat 55–58 °C. Gebili Tunisiassa on hyvin kuuma paikka, ja siellä lämpötila nousee kesällä yli 55 °C:n. Al Aziziyahissa Libyassa 112 m korkeudessa merenpinnastamitattiin 13. syyskuuta 1922 peräti 57,7 °C varjossa. Maanpinnan korkeimmat lämpötilat ovat 70–80 °C, mutta syvemmällä hiekassa on viileää ja kosteaa. 10 cm syvyydessä lämpötila on melkein koko vuorokauden suunnilleen 24 astetta ja yli 30 cm syvyydestä ei kosteus haihdu.


title: Saharan ilmasto

text: Toisaalta Ifranessa Marokossa on mitattu 1 635 m korkeudessa alimmillaan -23,9 °C. Päivittäinen lämpötilanvaihtelu voi Länsi-Saharassa olla yli 45 °C.


title: Saharan ilmasto

text: Saharassa puhaltaa monesti hiekkamyrskyjä, joita kutsutaan muun muassa nimellä "harmattan". Pölyn ilmaan nostavaa pimentävää tuulta kutsutaan arabian kielessä monin eri nimiä, muun muassa "ghibili", "irifi", "simoom" ("samun"), "khamsi"n ja "haboob". Hiekkamyrsky voi liittyä ukkoseen ja rajuilmaan tai syntyä muuten vain auringon lämmittäessä joitain alueita, jolloin ilma nousee ylöspäin. Hiekkamyrsky saattaa syntyä Saharassa äkkiä ja puhaltaa päiviä. Salahissa Algeriassa on 55 hiekkatuulipäivää, ja Bouroukoussa Tshadissa 70 hiekkatuulipäivää. Hiekka on nopeasti liikkuessaan ihmiselle vaarallinen, siltä tulee suojautua esim. kiven taakse tai maahan. Tuulen mukana lentävä hiekka naarmuttaa auton ikkunat läpinäkymättömiksi ja kuorii maalin pois.


title: Saharan ilmasto

text: Suhteellinen kosteus Saharassa on laajoilla alueilla alle 35%. Loka-marraskuussa otetuissa 2003 tehdyissä satelliittihavainnoissa näkyy, että Sahara on yksi pilvettömimpiä alueita maapallolla, tässä Saharan kanssa kilpailee lähinnä Antarktis. Saharassa on myös pilven huippu yleensä korkealla. Koska Saharan ilma on pilvetöntä, Auringon vuosittainen säteily on siellä hyvin suuri, noin 260 w/m2 tai suurempi. Itä-Saharassa on eniten auringonpaistetta vuodessa, 97% päivistä on aurinkoisia jolloin aurinko paistaa 4300 tuntia.


title: Saharan ilmasto

text: Saharan sademäärä on aina alle 127 mm. Jo 70–100 mm:n sademäärä on Saharassa ylellisyyttä, laajoilla alueilla sataa alle 50 mm. Yli 8 miljoonan neliökilometrin alalla sataa keskimäärin alle 100 mm vuodessa ja melkein 5 miljoonan km² alalla alle 20 mm/v. Keski-Saharassa sataa usein alle 25 mm, hyvin kuivassa idässä jopa alle 5 mm. Pohjois-Saharan keskisademäärä on 76 mm, siellä sataa eniten joulukuusta maaliskuuhun. Khargan keitaassa Libyan aavikoilla sataa noin 1 mm/v.


title: Saharan ilmasto

text: Korkea lämpötila ja kuivuus haihduttavat mahdollisen maassa olevan veden nopeasti. Kuumuuden takia vettä haihtuisi jopa 3 000–4 500 mm, jos sitä riittäisi. Alhainen suhteellinen kosteus, joka on usein 4–5 %, lähes aina alle 30 %, lisää haihtumista, mikä puolestaan kuivattaa kasvit. Todellinen haihtuminen Saharassa on monesti sama kuin sademäärä eli 10-100 mm.


title: Saharan ilmasto

text: Sademäärä vaihtelee rajusti vuosittain. Sateet tulevat yleensä kerran kahdessa vuodessa esiintyvinä lyhyinä ja kovina myrskyinä ja kosteus synnyttää hetkellistä kasvillisuutta hiekkaan hautautuneista siemenistä. Suurimmassa osassa Saharaa sataa vain yksi kohtalainen sadekuuro vuodessa. Jonkun paikkakunnan niukkojen sademäärien vaihtelu on arvaamatonta: yhtenä vuonna 0 mm, toisena 100 mm. Khargassa Egyptissä, kuivalla Saharan osalla, on joskus kestänyt 17 vuotta ilman sadetta. Varsinkin pohjoisen ja etelän välissä Keski-Saharassa on rankkasateita, jotka täyttävät järvet ja joet. Järvet kuivuvat pian suolatasangoiksi, sillä veden haihtuminen imee alhaalla olevan suolan järven pintaan. Rankkasateiden aikaan Sahara saattaa puhjeta kukkaan, koska hiekassa on kasvien siemeniä. Tshadissa on yksi harvoja maailman suurin alueita, jossa ei sada vuosiin. Egyptissä Niiliin laskeva Wadi Haifa on yksi maailman kuivimpia paikkoja. Kuivimpana Saharan aavikon kohtana pidetään Libyan Sebhahia.


title: Saharan ilmasto

text: Varsinkin Etelä-Saharaan vaikuttaa kesällä alueen ylle saapuva intertrooppinen konvergenssi, joka tuo sinne kostean kesämonsuunin. Konvergenssi eli monsuunirintama vaeltaa vuodenaikakierron mukaan Niger-joelta Tshad-järven pohjoisosiin noin 30 pohjoiselle leveydelle. Monsuunirintaman pohjoispuolella on kuiva koillistuuli, eteläpuolella kostea lounaistuuli. Konvergenssi saapuu lähelle Itä-Saharan yllä olevaa kesäistä matalapainetta ja saattaa tuoda sadetta eteläiseen, jopa Keski-Saharaan asti jos Saharan yllä oleva korkeapaine väistyy.


title: Saharan ilmasto

text: Näin ollen Saharan pohjoisosan säät ovat enemmän Välimeren leveyksien tyyppisiä, mutta eteläosan säät enemmän savannin tyyppisiä. Niinpä Sahara jakautuu tuulten ja sateitten puolesta pohjoiseen, keskiseen ja eteläiseen Saharaan.


title: Saharan ilmasto

text: Etelä-Saharan ilmasto on trooppisen kuiva, vuotuiset lämpötilanvaihtelut pienempiä kuin pohjoisessa ja talvisin puhaltaa monesti pölyinen koillistuuli. Etelässä konvergenssi tuo sadetta enemmän kesällä. Etelässäkin tuulee koillisesta talvella ja on kuivaa. Etelän sateet ulottuvat esimerkiksi Ahaggar- ja Tibesti-vuorille kesällä, jolloin siellä on matalapaine, mutta talvella kuiva korkeapaine jonka alueelle tulee Atlasvuorilta polaaririntaman sateita. Vuoristot ovatkin muuta aluetta sateisempia.


title: Saharan ilmasto

text: Keski-Saharassa on hyvin kuivaa, koska pohjoisen ja etelän sateet ulottuvat sinne harvoin. Etelässäkin tuulee koillisesta talvella ja on kuivaa.


title: Saharan ilmasto

text: Saharan pohjoisosassa on suuret vuotuiset lämpötilan vaihtelut, talvisateet, talvisin joskus vuoristoissa luntakin ja joskus tulvamaisia kesäsateita. Keväällä pohjoisessa Saharassa puhaltaa monesti kuuma eteläinen tuuli, mutta tämä lakkaa yleensä kesäksi Pohjoisessa sataa eniten talvella, mutta varsinkin kuivemmilla alueilla voi olla joskus harvoin myrskyihin liittyviä kaatosateita. Kesätuulet ovat yleensä voimakkaita. Etelä-Saharassa puhaltaa lokakuussa kuiva itätuuli harmattan.


title: Saharan ilmasto

text: Talviset Välimeren alueen voimakkaat sateet eivät Saharaan asti ulotu. Meren kosteus tuntuu Atlantin rannikolla jopa 155 mailiin asti.


title: Saharan ilmasto

text: Saharan vuoristoissa Ahaggar, Tassili N’Ajjer, Tibesti, Aïr on yleensä hieman sateisempaa ja vähemmän kuumaa kuin muualla. Niissä on paikoin hyvinkin runsasta kasvillisuutta ja erilaisia eläimiä.


title: Joni Lehtonen

text: Joni Lehtonen (s. 30. syyskuuta 1973 Tampere) on entinen suomalainen jalkapalloilija. Hän oli pelipaikaltaan keskikenttäpelaaja.


title: Joni Lehtonen

text: Lehtonen on Tampereen Ilveksen kasvatti, joka nousi edustusjoukkueen miehistöön kaudella 1992. Hän debytoi Veikkausliigassa 3. toukokuuta 1992 Ilveksen hävitessä kotonaan FC Jazzille. Ensimmäisen liigamaalinsa Lehtonen teki kaudella syksyllä 1993 Finnairin Palloilijoiden verkkoon.. Lehtonen edusti Ilvestä aina vuoteen 1998 jolloin hän siirtyi loppukaudeksi Rovaniemen Palloseuraan. Kaudella 1999 hän pelasi vastaperustetussa Tampere Unitedissa kuudessa ottelussa ja tehden yhden maalin Ykkösessä. Tampere Unitedin noustessa Veikkausliigaan Lehtonen siirtyi Tampereen Pallo-Veikkoihin ja myöhemmin Tampereen Peli-Pojat-70:n rinkiin. Viimeksi hän pelasi Ilveksen kakkosjoukkueessa Vitosessa. Lehtonen on pelannut seitsemän poikien maaottelua.


title: Joni Lehtonen

text: Lehtonen on ollut pelaamassa myös Ilveksen hyväntekeväisyysotteluissa Tammelan stadionilla.


title: HMS Aberdonian

text: HMS Aberdonian (viirinumero F74) oli Britannian kuninkaallisen laivaston rannikkojoukkojen emälaiva. Alus vuokrattiin helmikuussa 1940 rannikkojoukkojen () varastolaivaksi. Se oli elokuussa 1940 Chathamissa, jossa se varustettiin tehtäväänsä varten. Se palveli lokakuusta 1940 marraskuuhun 1941 Fort Williamissa Skotlannissa (nimellä "HMS St. Cristopher"). Huollon jälkeen alus siirtyi tammikuussa 1942 Dartmouthiin "HMS Britannia II:n" proomuksi. Alus palautettiin omistajilleen 27. maaliskuuta 1945.


title: Toivo Soini

text: Toivo Frans Matias Soini () oli suomalainen jääkäriluutnantti. Hän oli sotilaskoulutuksensa ensimmäisen maailmansodan aikana Saksassa saanut jääkäri. Tulikasteensa hän sai Saksan itärintamalla Misse-joella vuonna 1916. Myöhemmin hän osallistui Suomen sisällissotaan muun muassa suojeluskunta- ja rautatiejoukkojen kouluttajana.


title: Toivo Soini

text: Soinin vanhemmat olivat kansakoulunopettaja Heikki Soini ja Mandi Malmberg. Hänet vihittiin avioliittoon vuonna 1920 Sylvi Sofia Rinta-Nikkolan kanssa. Hän kirjoitti ylioppilaaksi Kotkan suomalaisesta yhteiskoulusta vuonna 1911 ja liittyi Eteläsuomalaiseen osakuntaan. Opintojaan hän jatkoi vuonna 1911 Helsingin yliopiston lainopillisessa tiedekunnassa. Sotilaskoulutusta hän sai Jääkärialiupseereille järjestetyllä aktiiviupseerikurssilla Kadettikoulussa vuonna 1921. Lisäksi hän suoritti opintomatkan Tukholmaan ja Göteborgiin vuonna 1923. Lisäksi hän harrasti ammuntaa ja olikin mestariluokan sotilaskivääriampuja vuonna 1927.


title: Toivo Soini

text: Soini työskenteli vuosina 1909–1916 sähköttäjänä valtionrautateillä ennen liittymistään vapaaehtoisena Jääkäripataljoona 27:n pioneerikomppaniaan 6. maaliskuuta 1916. Pioneerikomppaniasta hänet siirrettiin 19. huhtikuuta 1916 alkaen pataljoonan tykistöön. Soini sairastui pataljoonan lähtiessä rintamalle, jolloin hänet siirrettiin pataljoonan täydennysjoukkoon, josta hänet palautettiin parannuttuaan pataljoonan 2. komppaniaan 22. elokuuta 1916. Hän osallistui taisteluihin ensimmäisessä maailmansodassa Saksan itärintamalla Misse-joella ja Riianlahdella, josta hänet siirrettiin 29. syyskuuta 1916 Altonan työosastoon, mistä hän poistui 4. maaliskuuta 1917 ja työskenteli sen jälkeen Saksassa kesän 1917. Takaisin Suomeen Soini palasi lokakuussa vuonna 1917.


title: Toivo Soini

text: Saksasta paluunsa jälkeen Soini koulutti sisällissotaan valmistuvia suojeluskuntajoukkoja Iisalmessa 10. joulukuuta 1917 – 8. helmikuuta 1918 välisenä aikana. Varsinaisten sotatoimien alettua hän toimi kouluttajana Savon rautatiepataljoonan 2. komppaniassa Pieksämäellä 15. helmikuuta – 15. kesäkuuta 1918 välisen ajan, jonka jälkeen hän erosi armeijasta.


title: Toivo Soini

text: Sisällissodan jälkeen Soini palasi Valtiorautateiden palvelukseen ja toimi sähköttäjänä 15. kesäkuuta 1918 – 1. maaliskuuta 1923 välisen ajan. Myöhemmin hän työskenteli edustajana useille tehtaille ja kauppamatkustajana. Vuonna 1929 hän työpaikan asiamiehenä Suomen kaasusuojelujärjestöstä, jonka piiritarkastajaksi hän siirtyi Jyväskylään vuonna 1931 ja Helsinkiin vuonna 1934.


title: Toivo Soini

text: Talvisotaan Soini osallistui piiritarkastajana Suomen Väestönsuojelujärjestössä Helsingissä, josta tehtävästä hänet siirrettiin talvisodan kestäessä kaasunsuojelu-upseeriksi Jalkaväkirykmentti 69:ään. Jatkosodan puhjettua hänet sijoitettiin 3. hallintokomppaniaan, josta hän sairastuttuaan siirrettiin potilaaksi 53. Sotasairaalaan, jonne hän myös menehtyi. Hänet on haudattu Helsinkiin.


title: Saharan maisematyypit

text: Saharan maisematyypit ovat moninaisia vaihdellen hiekka-aavikoista ja kivikkolaakioista vuoristoihin sekä suolaliejukoihin. Saharan maisemaa ovat muovanneet vuosimiljoonien aikana tapahtuneet geologiset prosessit, kuten kerrostuminen, tulivuoritoiminta ja eroosio, joista nykyisin vaikuttaa eniten tuulieroosio. Monilla paikoin Saharassa näkyy myös alueen kosteammasta menneisyydestä kertovia jokiuomia. Saharan kasvillisuus keskittyy lähinnä sen reuna-alueille, vuoristoihin ja syvänköjen keitaisiin.


title: Saharan maisematyypit

text: Parhaiten tunnetaan Saharan hiekkameret, "erg"it, jotka ovat tuulen puhaltaman hiekan synnyttämien hiekkakinosten eli dyynien muodostamia kenttiä. Ne ovat elämälle hyvin epäystävällisiä paikkoja muun muassa sen takia että niukka vesi imeytyy niissä hiekkaan. Vastoin yleistä luuloa Saharasta niitä on kuitenkin vain noin 15–25 % kokonaispinta-alasta. Hiekan peittämästä noin viidenneksestä vain puolet on varsinaisten hiekkadyynien peitossa. Suurin osa Saharasta on melko tasaista soran tai kivien peittämää sora- tai kivikkoaavikkoa, jollaista sanotaan arabian kielessä "reg"iksi tai "serir"iksi. Ylhäällä tai pohjoisessa olevaa kivitasankoa kutsutaan nimellä "hamada", ja se koostuu suurista kivenlohkareista. Ergit, regit ja hamadat voivat olla monenvärisiä, hiekan ja kivien väri vaihtelee kermanvärisestä miltei valkoiseen, punaiseen ja mustaan. Monet Saharan kalliot ovat hapettuneet koviksi ja mustiksi.


title: Saharan maisematyypit

text: Saharan keskiosissa kohoaa muutamia vuoria, joita voidaan pitää kallioaavikkona. Korkein kohta on Ahaggar (Hoggar)-vuoristossa, jonka lähellä on ylätasanko Tassili n Ajjer. Tibesti on tuliperäinen vuoristo. Pienempiä vuoristoja ovat Air, Ennedi ja Adrar n Iforas. Vuoristoisen alueen ympärillä oleva suurin osa Saharasta on pääosin lohkeillutta kalkkikivestä ja hiekkakivestä koostuvaa kuivaa ylätasankoa, peneplaania jonka on noin 180-360 m korkeudessa merenpinnasta.


title: Saharan maisematyypit

text: Syvänteitä on pääosin Saharan reuna-alueilla, mm. Qattaran syvänkö Egyptissä. Niissä on monesti keidas tai suola-alue, joka voi olla suolajärvi, suolasuo tai näiden kuivuessa syntynyt suolasavitasanko. Näissä veden haihtuminen nostaa suolan pintaan. Monet Saharan järvet syntyvät sateella ja häviävät tai kutistuvat kuivana aikana. Esimerkiksi Siwan ja Qattaran alueilla on suolaista maaperää. Saharaa halkoo vain kaksi ympärivuotista jokea, Niili ja Niger. Sadekausi synnyttää ajoittain tulvivia wadeja, joenuomia jotka ovat yleensä kuivia. Silti ne saattavat tulvia sadeaikaan yli äyräittensä.


title: Saharan maisematyypit

text:
Algerian pohjoisosissa on Atlasvuoristo, jossa tapahtuu maanjäristyksiä ja jonka eteläinen puolisko Saharan Atlas on kuivaa aluetta.
Atlantin rannikolla Länsi-Saharassa ja Mauritaniassa on pieni kaistale rannikkoaavikkoa, jonka elämää säätelee muun muassa mereltä tuleva kosteus.


title: Saharan maisematyypit

text: "Tadrart", "adrar"


title: Saharan maisematyypit

text: Saharan kaavamainen rakenne on:


title: Saharan maisematyypit

text: –70 % Saharan alasta


title: Saharan maisematyypit

text: Ohessa mainittu muutamia kuivimpia Saharan alueita. Ne ovat yleensä hiekka-aavikoita. Suurin osa Saharasta on kerrostumakivilajien peitossa, Saharassa on myös prelambrilta peräisin olevia vuoria ja Tibesti-vuoristossa sekä Libyassa tuliperäistä kalliota.


title: Nepalin vyöhykkeet

text: Nepal jakaantuu 14 vyöhykkeeseen (), jotka jakaantuvat edelleen 75 piirikunnaksi. Nepalin 14 vyöhykettä muodostavat Nepalin viisi kehitysaluetta.


title: Nepalin vyöhykkeet

text: Nepalin vyöhykkeiden pinta-alat sekä asukasluvut vuonna 2001.


title: Jussi Länsitalo

text: Jussi Länsitalo (s. 30. kesäkuuta 1990 Pori) on suomalainen jalkapalloilija, joka edustaa Veikkausliigassa pelaavaa FC Lahtea.


title: If You Have to Ask

text: If You Have to Ask on Red Hot Chili Peppersin single, joka julkaistiin heidän vuoden 1991 menestysalbumilta Blood Sugar Sex Magik. Single on albumin toinen kappale ja viides eli viimeinen single. Single oli ainoa albumilta Blood Sugar Sex Magik, joka ei päässyt musiikkilistoille.


title: If You Have to Ask

text: Kappale nauhoitettiin jo vuonna 1991, mutta julkaistiin singlenä vasta vuonna 1993. Se kiellettiin radio soitosta, kappaleessa kuultavan kiroilun vuoksi. Kappaleen ei ollut tarkoitus olla järkevä, sen kertosäe tehtiinkin todistamaan kappaleen järjettömyys ("If you have to ask, you'll never know").


title: If You Have to Ask

text: John Frusciante improvisoi kappaleen loppuun soolon, ja tämän jälkeen on kuultavissa muiden jäsenten taputukset lopetuksesta.


title: Jostein Grindhaug

text: Jostein Grindhaug (s. 20. helmikuuta 1973) on norjalainen jalkapallovalmentaja ja entinen puolustaja.


title: Jostein Grindhaug

text: Grindhaug aloitti pelaajauransa kotikaupunkinsa Åkran paikallisjoukkue Åkra IL:ssä, josta siirtyi 1990 SK Djerviin. Joukkue pelasi tuolloin Norjan toiseksi korkeimmalla sarjatasolla, mutta putosi kauden 1993 päätteeksi. Grindhaug missasi kauden päätösottelussa rangaistuspotkun. Seuraavana vuonna Djerv yhdisti toimintansa FK Haugarin kanssa ja Grindhaug jatkoi uraansa uudessa FK Haugesundin joukkueessa. Hän teki seuran ensimmäisen maalin ja oli mukana seuran noustessa Tippeligaeniin kaudeksi 1997.


title: Jostein Grindhaug

text: Grindhaug kuului Haugesundin vakiopelaajistoon, kunnes polvivammat pudottivat hänet 1998 pelaavan kokoonpanon ulkopuolelle. Hänelle tehtiin viisi operaatiota ja paluu kentille oli mahdollista vasta loppuvuodesta 1999. Grindhaug sai tarjouksia mm. Kiinasta, mutta ennen sopimuksen allekirjoittamista hän loukkaantui harjoitusottelussa. Kauden 2000 Grindhaug pelasi kolmannen sarjatason SK Nordissa. Hän palasi vielä Haugesundiin, mutta joutui lopettamaan uransa kauden 2007 jälkeen. Kaikkiaan Grindhaug pelasi Haugesundissa ottelua, mikä on toiseksi eniten seuran historiassa.


title: Jostein Grindhaug

text: Valmennusuransa Grindhaug aloitti kasvattajaseurassaan Åkra IL:ssä 2008. Kaudeksi 2009 hän siirtyi FK Haugesundin päävalmentajaksi Rune Skarsfjordin lähdettyä SK Branniin. Grindhaugin debyyttikausi oli menestyksekäs ja Haugesund nousi Adecco-liigan voittajana pääsarjaan. Ensimmäisellä päävalmentajakaudellaan pääsarjatasolla Grindhaug jatkoi hienoa työtään luotsaamalla Haugesundin kuudenneksi. Marraskuussa Grindhaug sai vuoden valmentajan palkinnon. Kaudella 2013 Haugesund sijoittui Tippeligaenissa sensaatiomaisesti kolmanneksi ja eteni cupissakin välieriin saakka. Grindhaug jätti Haugesundin lopulta kauden 2015 jälkeen valmennettuaan seuraa seitsemän vuotta.


title: Kosi

text: Kosi () on yksi Nepalin neljästätoista vyöhykkeestä. Se sijaitsee Nepalin Itäisellä kehitysalueella maan itäosassa. Vyöhyke rajautuu lännessä Sagarmathan ja idässä Mechin vyöhykkeeseen, etelässä Intian Biharin osavaltioon ja pohjoisessa Kiinan Tiibetin autonomiseen alueeseen.


title: Kosi

text: Vyöhyke on pinta-alaltaan 9 669 neliökilometriä. Vuonna 2001 sen väkiluku oli 2,11 miljoonaa ja vuonna 2011 2,34 miljoonaa.


title: Kosi

text: Vyöhykkeen pääkaupunki ja suurin kaupunki on Biratnagar (Birāṭnagar, Wirāṭnagar, Morang; 204 949 as. vuonna 2011). Vyöhykkeen kaupungeista huomionarvoisia ovat myös esimerkiksi Dharan (Dharān, Dharān Bazar, 119 915 as.) ja Itahari (76 869 as.) sekä Dhankuta (28 364 as.), joka toimii Nepalin Itäisen kehitysalueen hallintokeskuksena.


title: Kosi

text: Vyöhyke jakaantuu kuuteen piirikuntaan.


title: Nicole (chileläinen laulaja)

text: Nicole, koko nimeltään Denisse Lilian Laval Soza (s. 19. tammikuuta 1977 Santiago, Chile), on chileläinen pop-rock laulaja ja näyttelijä.


title: Soul to Squeeze

text: Soul to Squeeze on Red Hot Chili Peppersin kappale, joka tunnetaan ehkä parhaiten elokuvan Coneheads soundtrackina. Kappale äänitettiin samoihin aikoihin, kuin muutkin albumin Blood Sugar Sex Magik kappaleet, kesällä 1991. Kappale on myös singlen Under the Bridge b-puoli. Kappale julkaistiin singlenä vuonna 1993. Singlestä on tehty myös musiikkivideo, samana vuonna kun se julkaistiin singlenä. John Frusciante ei esiinny videolla, vaikka hän oli mukana levyttämässä kappaletta. Videon ohjasi Kevin Kerslake.


title: Soul to Squeeze

text: Kappale menestyi hyvin listoilla ja oli jopa listaykkönen Alternative Songs-listalla. Top-kymmeneen single sijoittui myös mm. Hot Mainstream Rock Tracks-, ARIA Charts- ja Recording Industry Association of New Zealand-listoilla.


title: Soul to Squeeze

text: Levy 1


title: El Djouf

text:
El Djouf on Mauritaniassa ja Malissa sijaitseva eräs Saharan eteläinen osa, joka on hiekkainen ja hyvin kuiva.
Siellä on myös kivisuola-alueita.


title: Nicole

text: Nicole tarkoittaa seuraavaa:


title: Voyoucratie

text: Voyoucratie on LIM:nin neljäs sooloalbumi, joka julkaistiin 22. marraskuuta 2010. Levyllä vierailivat Zeler, Webba, Mister You ja m.e.h.


title: Isopáramotyranni

text: Isopáramotyranni ("Agriornis lividus") on Etelä-Amerikassa tavattava tyranneihin kuuluva varpuslintu.


title: Isopáramotyranni

text: Kooltaan isopáramotyranni on noin 26 cm ja on heimonsa suurikokoisin laji. Selästään ja päästään laji on ruskea ja siivistään musta. Linnun kurkku on valkoinen ja siinä on tiheästi mustia pystyraitoja. Isopáramotyrannin nokka on koukkupäinen. Lajin vatsa on väriltään selkää vaaleampi ja alaperä on punaruskea. Alalajin "A. l. fortis" yksilöt ovat nimialalajia tummempia ja kookkaampia.


title: Isopáramotyranni

text: Isopáramotyrannia tavataan Chilen pohjoisosista maan eteläkärkeen sekä Argentiinasta. Linnun elinympäristöä ovat avoimet ruohikot ja pensaikkoiset alueet. Laji välttelee metsiä ja asutettuja alueita. Isopáramotyrannin elinympäristöt sijaitsevat useimmiten alle 2 000 metrin korkeudella merenpinnasta.


title: Isopáramotyranni

text: Isopáramotyranni syö hyönteisiä, sammakoita, liskoja, pienikokoisia jyrsijöitä sekä lintujen munia ja poikasia. Lajin pesimäkausi kestää lokakuusta marraskuulle ja pesä on kuppimainen suurikokoinen rakennelma pensaikon suojissa ja rakennetaan risuista ja heinistä. Naaras munii kahdesta neljään kermanvalkeaa punapilkullista munaa.


Medal of Honor: Allied Assault: Breakthrough on TKO Softwaren kehittämä ja Electronic Artsin julkaisema toinen lisäosa vuoden 2002 ensimmäisen persoonan ammuntapelille "". Lisäosa julkaistiin vuonna 2003.


title: Adrarin tasanko

text: Adrarin tasanko tai Ardar (berbeerikielellä Adrar tarkoittaa ’vuori’) on Mauritanian keskiosissa, läntisessä Saharassa oleva alue.


title: Adrarin tasanko

text: Siellä on matala keskimassiivi, jossa on jyrkkäreunaisia, noin 240 metriä kohoavia jyrkänteitä. Maaperä on kuivaa ja miltei kelvotonta sadon tuottamiseksi. Alueen ylänköjen juurella on kuitenkin riittävästi vettä taaltelipalmuille ja kosteampaan vuodenaikaan kanjoneissa kasvatetaan hirssiä, durraa, meloneja ja vihanneksia. Alueella on sora-aavikoita ja hiekkadyynejä.


title: Adrarin tasanko

text:
Aiemmin Ardarin väestö oli paimentolaisia. Alueen tärkein kaupunki on Atar.
Seudun historiallisia paikkakuntia ovat esimerkiksi Quadune, aiempi karavaanireitin ja kultakaupuan keskus.


title: Adrarin tasanko

text: Kun Sahara oli neoliittikaudella vihreä, sinne rakenneltiin muun muassa kivisiä ympyröitä. Myöhemmin almoravidit perustivat tänne suuren valtakunnan pienen pääkaupungin Azouguin, joka hylättiin kun alue kuivui.


title: Michael Hayböck

text: Michael Hayböck (s. 5. maaliskuuta 1991 Linz, Itävalta) on itävaltalainen mäkihyppääjä.


title: Michael Hayböck

text: Ensimmäisen kerran Hayböck kilpaili mäkihypyn maailmancupissa kaudella 2009–2010 Innsbruckissa, sijoittuen 17:nneksi. Ensimmäisen osakilpailuvoittonsa hän saavutti Bischofshofenissa tammikuussa 2015. Lisäksi hän on voittanut Lahdessa kaksi kilpailua ja Kuopion kilpailun helmikuussa 2016 sekä Engelbergissä joulukuussa 2016, sijoittunut toiseksi Oberstdorfissa joulukuussa 2014, Nižni Tagilissa, Engelbergissä ja Oberstdorfissa joulukuussa 2015, Zakopanessa tammikuussa 2016, Almatyssa helmikuussa 2016 ja Bischofshofenissa tammikuussa 2017 sekä kolmanneksi Wisłassa tammikuussa 2014, kahdesti niin Lillehammerissa kuin Engelbergissä joulukuussa 2014, Bischofshofenissa tammikuussa 2016, Oberstdorfissa joulukuussa 2016, Vikersundissa maaliskuussa 2017 ja Oslossa maaliskuussa 2018. Mäkiviikon 2014–2015 lopputuloksissa hän oli toinen ja maailmancupin kokonaiskilpailussa samalla kaudella viides. Mäkiviikolla 2015–2016 hän oli kolmas ja saman kauden maailmancupissa neljäs. Kaudella 2016–2017 hän oli maailmancupin kokonaiskilpailussa seitsemäs.


title: Michael Hayböck

text: Sotšin olympialaisissa 2014 Hayböck sijoittui normaalimäen kilpailussa viidenneksi ja suurmäessä kahdeksanneksi sekä oli mukana Itävallan hopeajoukkueessa. Falunin MM-kilpailuissa 2015 hän saavutti joukkuekilpailussa hopeaa ja oli suurmäessä neljästoista. Lentomäen MM-kilpailuissa Kulmissa 2016 hän oli henkilökohtaisen kilpailun yhdestoista ja oli mukana Itävallan pronssijoukkueessa. Lahden MM-kilpailuissa 2017 hän sai sekajoukkuemäessä hopeaa ja joukkuemäessä pronssia sekä sijoittui normaalimäessä kuudenneksi ja suurmäessä 11:nneksi. Pyeongchangin olympialaisissa 2018 hän oli suurmäessä kuudes.


title: Michael Hayböck

text: Hayböck on myös nelinkertainen nuorten maailmanmestari; vuonna 2010 hän voitti henkilökohtaisen kilpailun ja joukkuekisan vuosina 2009, 2010 ja 2011.


title: James Ferguson-Lees

text: James Ferguson-Lees (8. tammikuuta 1929 – 11. tammikuuta 2017) oli brittiläinen lintutieteilijä.


title: James Ferguson-Lees

text: Ferguson-Lees asui lapsena Italiassa ja Ranskassa, mutta kävi koulunsa Bedfordissa Englannissa. Bernard Tucker innosti hänet tutkimaan lintuja. Hän työskenteli opettajana seitsemän vuotta.


title: James Ferguson-Lees

text: Vuonna 1952 Max Nicholson pyysi Ferguson-Leesiä British Birdsin sihteeriksi ja kaksi vuotta myöhemmin vastaavaksi toimittajaksi. Ferguson-Lees oli British Birds Rarities Committeen jäsen 1959–1963. Hän oli British Trust for Ornithologyn (BTP) puheenjohtaja ja Royal Society for Bird Preservationin varajohtaja.


title: James Ferguson-Lees

text: Ferguson-Lees tutki muuttohaukkaa ja rautiaista. Hän oli kirjoittamassa useita teoksia, kuten "Raptors of the World", yhdessä David Christien kanssa (2001), "A field guide to Birds’ Nests", yhdessä Bruce Campbellin kanssa (1972), sekä "The Shell Guide to the Birds of Britain and Europe", yhdessä Ian Willisin ja J. T. R. Sharrockin kanssa (1987).


title: Jason Hughes

text: Jason Hughes (s. 1971, Porthcawl, Wales) on brittiläinen näyttelijä. Hänet tunnetaan rooleistaan rikosylikonstaapeli Ben Jonesina sarjassa Midsomerin murhat sekä lakimies Warren Jonesina BBC:n televisiosarjassa This Life.


title: Adrar des Iforas

text: Adrar des Iforas (myös "Adrar des Ifoghas") on laaksojen halkoma ylätasankomainen vuoristo Saharan eteläosassa Malin ja Algerian rajalla. Se on muodostunut prekambrisista kvartsikivilajeista, etupäässä graniitista. Koillisosaa lukuun ottamatta vuoristossa ei ole merkkejä tulivuorista. Sen korkein kohta on 960 metriä korkea Essal-vuori. Lännessä Adrar des Iforas rajoittuu tasankomaiseen Tilemsin laaksoon.


title: Adrar des Iforas

text: Vuoristoon ulottuvien monsuunisateiden ansiosta sen laaksoissa on aavikoituneelle Sahelille ominaista ruohikko- ja pensaskasvillisuutta, joka mahdollistaa kamelien, nautojen ja lampaiden laiduntamisen. Asukkaat ovat etupäässä paimentolaisuuteen perustuvaa karjanhoitoa harjoittavia tuaregeja. "Adrar" tarkoittaa ’vuorta’ ja "Iforas" tai "Ifoghas" on yksi tuaregien heimoliitoista. Maanviljelyn merkitys on vähäinen. Kaupankäynti suuntautuu Algerian Tidikeltin ja Touatin keidasalueille sekä etelään aina Nigeriaan saakka. Suurin asutuskeskus on Kidalin kaupunki. Essoukissa on muinaisen Tadmakkatin kaupungin rauniot. Viime vuosikymmenien ajan alue on kärsinyt ankarasta kuivuudesta ja tuaregien kapinaliikkeiden aiheuttamista levottomuuksista.


title: Sagarmatha (vyöhyke)

text: Sagarmatha () on yksi Nepalin neljästätoista vyöhykkeestä. Se sijaitsee Nepalin Itäisellä kehitysalueella. Vyöhykkeen naapureina ovat lännessä Janakpurin ja idässä Kosin vyöhyke. Etelässä Sagarmatha rajoittuu Intian Biharin osavaltioon ja pohjoisessa Kiinan Tiibetin autonomiseen alueeseen.


title: Sagarmatha (vyöhyke)

text: Vyöhyke on pinta-alaltaan 10 591 neliökilometriä. Vuonna 2001 Sagarmathan väkiluku oli 1,93 miljoonaa ja vuonna 2011 2,05 miljoonaa. Sagarmathan vyöhykkeen pääkaupunki on Rajbiraj (38 241 as. vuonna 2011). Vyöhykkeen suurin kaupunki on kuitenkin Triyuga (Gaighat, 71 405 as.).


title: Sagarmatha (vyöhyke)

text: Maailman korkein vuori Mount Everest sijaitsee vyöhykkeen pohjoisosassa Solukhumbun piirikunnassa Nepalin ja Kiinan rajalla. Vuoriston Nepalin puoleinen osa kuuluu Sagarmāthān kansallispuistoon, joka on maailmanperintökohde.


title: Sagarmatha (vyöhyke)

text: Vyöhyke jakaantuu kuuteen piirikuntaan, pohjoisesta etelään seuraavasti.


title: SunExpress

text: SunExpress on turkkilainen lentoyhtiö, jonka omistavat Lufthansa ja Turkish Airlines. SunExpress käyttää Boeingin 737-800 -koneita. Yhtiö on aiemmin käyttänyt myös Boeing 757-200 -koneita. Yhtiö perustettiin vuonna 1989.


title: SunExpress

text: Lokakuussa 2018 SunExpressin laivaston keski-ikä oli 10 vuotta. Laivastoon kuuluu 55 konetta.


title: Bruce Campbell (ornitologi)

text: Bruce Campbell (15. kesäkuuta 1912 Southsea, Hampshire - 9. tammikuuta 1993 Witney, Oxfordshire) oli englantilainen lintutieteilijä, kirjailija ja radiotoimittaja.


title: Bruce Campbell (ornitologi)

text: Bruce Campbell kiinnostui linnuista lapsena upseeri-isänsä kannustamana. Isä oli innokas linnunpesien etsijä ja munien keräilijä. Campbell opiskeli Winchester Collegessa, jonka jälkeen hän meni Edinburghin yliopistoon lukemaan metsätieteitä. Vuosina 1936–1948 Campbell toimi oepttajana ja luennoi yliopistossa. 1948 hänet nimitettiin British Trust for Ornithologyn (BTO) sihteeriksi. Hän työskenteli kymmenen seuraavaa vuotta BTO:ssa. 1959–1962 hän toimi BBC:n luontotoimituksessa Bristolissa.


title: Bruce Campbell (ornitologi)

text: Vuonna 1938 Campbell avioitui Margaret Gibson-Hillin, siten Campbell, kanssa, joka myös oli kirjailija. Heille syntyi kaksi poikaa ja tytär.


title: Bruce Campbell (ornitologi)

text: Campbell osallistui useiden lintukirjojen kirjoittamiseen.


title: KHL:n tähdistökentällinen

text: KHL:n tähdistökentällinen on KHL-kauden jälkeen julkaistava tähdistökentällinen. Siihen nimetään jokaiselle pelipaikalla kauden paras pelaaja: maalivahti, kaksi puolustajaa, kaksi laitahyökkääjää ja keskushyökkääjä. KHL perustettiin vuonna 2008


title: Warped

text: Warped on Red Hot Chili Peppersin kappale yhtyeen vuoden 1995 albumilta One Hot Minute. Kappale julkaistiin singlenä saman vuoden syyskuussa. Single on albumin ensimmäinen kappale ja myös ensimmäinen single. Single on myös Red Hot Chili Peppersin ensimmäinen julkaisu bändin uuden kitaristin, Dave Navarron kanssa, John Fruscianten jätettyä bändin vuonna 1992. Välissä bändin kitaristit olivat Arik Marshall ja Jesse Tobias.


title: Warped

text: Singlestä tehtiin myös musiikkivideo vuonna 1995.


title: Warped

text: Singlen b-puoli on "Melancholy Mechanics", joka esiintyy elokuvan "Twister" soundtrackissa.


title: Warped

text: Yhtyeen edellisen albumin ilmestymisestä oli kulunut jo kolme vuotta, kun se aloitti uuden nauhoittamisen kesällä 1994. Muiden jäsenten harmiksi yhtyeen edellinen kitaristi oli lähtenyt yhtyeestä kesken kiertueen, Japanissa alkuvuodesta 1992. Hän pakkasi kamansa ja palasi kotiinsa Los Angelesiin. Arik Marshall valittiin korvaamaan häntä loppukiertueeksi. Hän oli mukana yhdellä bändin musiikkivideolla, joka oli single "Breaking the Girl. Palattuaan kotiin yhtye laittoi ilmoituksen lehteen vapaasta koesoitosta, uuden kitaristin löytämiseksi. Toistuvien epäonnistumisien jälkeen yhtyeen rumpali Chad Smith ehdotti Jane's Addictionin entistä (ja nykyistä) kitaristia, Dave Navarroa. Albumin nauhoituksia leimasi laulaja Anthony Kiedisin huumeriippuvuus, mikä viivästytti albumin kappaleiden sanoituksia. Albumin sanoitusten inspiraationa ei ollut enää niin paljon seksi ja hauskanpito, vaan enemmän huumeet ja masennus.


title: Warped

text: Kappaleen ensiesiintyminen oli Woodstockissa vuonna 1994. Samalla keikalla kuultiin ensimmäistä kertaa myös muita albumin One Hot Minute kappaleita, kuten kappale Aeroplane, joka julkaistiin myöhemmin myös singlenä. Livenä soitettuna kappale loppui usein samanlaisesti, kuin Jane's Addictionin kappale "Three Days".


title: Warped

text: Warped on tyypillinen One Hot Minuten kappale. Monet albumin kappaleet ovat (muiden levyjen kappaleisiin verrattuna) raskaampia ja synkempiä. Siihen ovat vaikuttaneet Kiediksen yritykset salailla riippuvuuttan ja uusi kitaristi, jonka tyyli oli Frusciantea raskaampi. Monet kappaleista ovat keskimäärin pidempiä, kuin muiden albumeiden kappaleet. Kappaleet alkavat usein rauhallisesti, kun ne yhtäkkiä muuttuvatkin raskaaksi, tai alkavat raskaasti ja rauhoittuvat loppua kohden, mikä on Navarron tuoman progressiivisuuden vaikutuksia.


title: Warped

text: Kappale ei tee poikkeusta tältä osin. Kappale alkaa rauhallisesti, kunnes se muuttuu kuin iskusta raskaan, rouhivan kitarariffin säestämänä heavy metal kappaleeksi. Kappaleen raskaus hiipuu lopussa kuin seinään ja kitarariffi muuttuu yllättävän rauhalliseksi.


title: Warped

text: Kappaleen sanat vihjaavat vahvasti, levyn muista kappaleista poikkeamatta, Kiediksen huumeriippuvuutta. Siihen liittyy myös kappaleen nimi, "Warped" (suom. vääntynyt/kieroutunut). Kiedis olikin pettynyt, koska kukaan ei osannut edes epäillä hänen olevan taas riipuvainen huumeista.


title: Warped

text: Musiikkivideolla kappale on noin 30 sekuntia lyhyempi. Ensimmäisen kertosäkeen ja kitarasoolon välinen säkeistö on poistettu.


title: Warped

text: Singlestä tehtiin musiikkivideo samana vuonna kun singlekin on julkaistu. Videon on ohjannut Gavin Bowden, joka ohjasi myös kappaleen Aeroplane musiikkivideon. Video nostatti huomiota, kun sen lopussa Kiedis ja Navarro suutelevat. Warner Bros. halusi kuitenkin kohtauksen pois leikattavasti, koska se olisi voinut vaikuttaa negatiivisesti bändin fanistoon. Kiedis halusi kuitenkin pitää kohtauksen videolla, vedoten, että jos fanit eivät pitäisi siitä, mitä bändi tekisi omana itsenään, ei bändi tarvitsisi heitä. Video sisältää muitakin kohtauksia, joissa bändin jäsenet lääppivät toisiaan, mikä antaa videolle "homohtavan" kuvan.


title: Warped

text: One Hot Minute oli pettymys verrattuna edelliseen albumiin, Blood Sugar Sex Magikiin. Albumia on myyty tähän päivään saakka yli puolet vähemmän. Kuitenkin albumi möi maailmanlaajuisesti miljoonia. Single Warped menestyi myös hyvin listoilla, muttei saavuttanut listoilla yhtään piikkipaikkaa. Paras sijoitus oli RPM (magazine)-listalla Canadassa (3.), Warped oli ensimmäinen Red Hot Chili Peppersin kappale, joka pääsi tuolle listalle. Muita top-kymmenen sijoituksia oli mm. Uudessa-Seelannissa, Recording Industry Association of New Zealand-listalla (4.) ja Alternative Songs-listalla, Yhdysvalloissa (7.).


title: Warped

text:
Single Warped on yksi harvoja Red Hot Chili Peppersin kappaleita, jotka ovat päässeet Suomen viralliselle listalle.
Levy 1


title: Manifesto Jukebox

text: Manifesto Jukebox oli suomalainen melodista punkrockia soittava yhtye, jonka perustivat vuonna 1998 jo aikaisemmin useissa suomalaisissa punkbändeissä vaikuttaneet Antti Luukkainen (laulu ja kitara), Jani Koskinen (basso) ja Jukka Karihtala (rummut). Vuonna 2003 Ville Angervuori liittyi Manifesto Jukeboxiin basistiksi, ja Koskinen vaihtoi soittimekseen kitaran. Viimeinen miehistönvaihdos bändissä nähtiin 2006, kun Heikki Jalonen korvasi Koskisen kitarassa.


title: Manifesto Jukebox

text: Manifesto Jukebox soitti kymmenen toimintavuotensa aikana yli 400 keikkaa ja kiersi ahkerasti ulkomailla, mm. Saksassa, Japanissa, Britanniassa ja Yhdysvalloissa. Se julkaisi kolme albumia sekä useita lyhyempiä levytyksiä. Yhtye lopetti toimintansa alkuvuodesta 2008 ja soitti viimeisen keikkansa 26.1.2008 Tampereen Vastavirta-klubilla.


title: Manifesto Jukebox

text: Bändin hajottua sen jäsenet ovat jatkaneet muissa bändeissä. Kitaristi-laulaja Antti Luukkaisella on Last Calls- ja Atom Notes-nimiset yhtyeet. Ville Angervuori vaikuttaa mm. Vapaan Maan ja Delta Force II:n riveissä, Heikki Jalonen taas Abduktiossa, Vapaassa Maassa ja Atom Notesissa. Jukka Karhitalala soittaa sekä Sokea Piste että Vapaa Maa orkestereissa, kun Jani Koskinen taas soittaa I Walk The Line ja Särkyneet -yhtyeissä ja pyörittää Combat Rock Industry -levy-yhtiötä.


title: Diaspora (ohjelmisto)

text: Diaspora on avoimen lähdekoodin hajautettu yhteisöpalvelu. Ohjelmistoa alkoivat kehittää neljä New Yorkin yliopiston tietotekniikan opiskelijaa tavoitteenaan luoda yhteisöpalvelu, jossa kunnioitetaan käyttäjien yksityisyyttä ja annetaan heidän päättää omien tietojensa käyttämisestä.


title: Diaspora (ohjelmisto)

text: Diaspora sai alkunsa keväällä 2010, kun New Yorkin yliopiston Courant-instituutissa tietotekniikkaa opiskelleet Daniel Grippi, Maxwell Salzberg, Raphael Sofaer ja Ilya Zhitomirskiy osallistuivat oikeustieteen professori Eben Moglenin sosiaalista mediaa ja yksityisyyttä käsittelevälle luennolle ja päättivät sen innoittamina alkaa kehittää avoimen lähdekoodin yhteisöpalveluohjelmistoa, jonka lähtökohtana olisi taata käyttäjien yksityisyys. Huhtikuussa he alkoivat kerätä projektia varten lahjoituksia Kickstarter-sivuston kautta. Heidän tarkoituksenaan oli saada kokoon 10 000 dollaria, mutta lahjoituksia kertyi lopulta 200 000 dollarin edestä.


title: Diaspora (ohjelmisto)

text: Ensimmäinen, kehittäjille suunnattu versio Diasporan lähdekoodista julkistettiin syyskuussa 2010, ja siitä löydettiin aluksi useita tietoturva-aukkoja. Niiden korjaamisen jälkeen käynnistettiin alfa-vaihe, jossa palveluun joindiaspora.com-palvelimelle alettiin lähettää kutsuja, ensisijaisesti niille henkilöille, jotka olivat lahjoittaneet rahaa Kickstarterin kautta, ja myöhemmin muille.


title: Diaspora (ohjelmisto)

text: Marraskuussa 2011 yksi Diasporan kehittäjistä, Ilja Žitomirski, kuoli 22-vuotiaana.


title: Diaspora (ohjelmisto)

text: Diasporassa käyttäjien tietoja ei ole keskitetty yhdelle palvelimelle, vaan verkosto koostuu useista eri tahojen ylläpitämistä palvelimista, joiden välillä käyttäjien data liikkuu. Palvelimia kutsutaan nimellä ”pod” (). Liikenne palvelimien välillä on salattu.


title: Diaspora (ohjelmisto)

text: Diasporaan voi liittyä joko rekisteröitymällä jonkun muun tahon ylläpitämälle palvelimelle tai perustamalla oman palvelimen. Kehitystiimin ylläpitämälle joindiaspora.com-palvelimelle liittymiseen vaaditaan tällä hetkellä kutsu, mutta monille muille palvelimille voi liittyä ilman kutsua. Oman palvelimen perustaminen vaatii teknistä osaamista.


title: Diaspora (ohjelmisto)

text: Diaspora on ohjelmoitu Ruby-ohjelmointikielellä käyttäen Ruby on Rails -ohjelmistokehystä. Diaspora on avointa lähdekoodia. Se on lisensoitu AGPLv3-lisenssillä, ja osia siitä on lisensoitu myös MIT-lisenssillä.


title: Diaspora (ohjelmisto)

text: Diaspora-viesteissä voi olla tekstiä, kuvia tai videoita. Viestejä voi kommentoida, niistä voi tykätä tai ne voi jakaa uudelleen. Viestejä voi muotoilla yksinkertaisella merkintäkielellä.


title: Diaspora (ohjelmisto)

text: Viestit voivat olla julkisia tai näkyvyydeltään rajoitettuja. Rajoitetut viestit näkyvät vain käyttäjän ystäville. Ystävät voi jakaa eri ryhmiin, niin sanottuihin ”näkymiin” ("aspects"). Oletuksena käyttäjällä neljä näkymää, ”Perhe”, ”Kaverit”, ”Työ” ja ”Tuttavat”, mutta näkymiä voi itse luoda uusia. Ystävät eivät näe, minkä nimiseen näkymään he kuuluvat. Ystävilleen voi lähettää myös yksityisviestejä.


title: Diaspora (ohjelmisto)

text: Toisen käyttäjän voi mainita viestissä kirjoittamalla @-symbolin ja hänen nimensä. Tällöin hän saa ilmoituksen maininnasta. Lisäksi viestinsä voi merkitä hashtageilla. Hashtag koostuu sanasta ja sen edessä olevasta #-symbolista (esim. #wikipedia). Tietyillä hashtageilla merkittyjä viestejä voi etsiä hakukentässä ja niitä voi alkaa seurata.


title: Diaspora (ohjelmisto)

text: Diasporan voi yhdistää Facebookiin, Twitteriin ja Tumblriin. Tällöin Diaspora-viestinsä voi halutessaan lähettää myös näihin palveluihin. Ihmisiä voi myös kutsua liitymään Diasporaan joko Facebookin kautta tai sähköpostilla. Diasporan ensimmäinen sovellus, Cubbi.es, on työkalu, jonka avulla voi kerätä kuvia internetissä.


title: Diaspora (ohjelmisto)

text: Toisin kuin esimerkiksi Facebookissa tai Google+:ssa, Diasporassa pseudonyymien käyttäminen on sallittua.


title: Kleopatra (vuoden 1934 elokuva)

text: Kleopatra ("Cleopatra") on Cecil B. DeMillen ohjaama yhdysvaltalainen elokuva vuodelta 1934.


title: Kleopatra (vuoden 1934 elokuva)

text: Elokuva sai Oscar-palkinnon parhaasta kuvauksesta Victor Milnerin tuomana. Lisäksi se oli ehdolla parhaan elokuvan, avustavan ohjaajan, leikkauksen ja äänityksen palkintojen saajaksi.


title: Kleopatra (vuoden 1934 elokuva)

text: Arto Pajukallion mukaan elokuva on tekijälleen tyypillinen mammuttispektaakkeli mutta ei kuulu hänen parhaimpiinsa.


title: Diaspora (täsmennyssivu)

text: Diaspora tarkoittaa hajallaan asumista tai jonkin kansan pakkomuuttoa asuinalueeltaan.


title: Diaspora (täsmennyssivu)

text: Diaspora voi myös tarkoittaa:


title: Juhinat

text: Juhinat ("Yuhina") on rillien heimoon kuuluva varpuslintusuku. Aikaisemmin suku luettiin timalien heimoon. Juhinoiden sukuun kuuluu BirdLife Suomen mukaan 10 lajia. Lajimäärä vaihtelee eri lähteissä.


title: Bullet in the Head

text: Bullet in the Head on vuonna 1990 julkaistu John Woon ohjaama hongkongilainen draama-, toiminta- ja sotaelokuva. Pääosissa näyttelevät Tony Leung Chiu-Wai, Jacky Cheung, Waise Lee ja Simon Yam.


title: Bullet in the Head

text: Elokuva kertoo kolmesta aikuiseksi kasvaneesta lapsuudenkaverista, Benistä (Tony Leung), Frankistä (Jacky Cheung) ja Paulista (Waise Lee), jotka joutuvat Vietnamin sotaan. Ben on mennyt vasta naimisiin ja ystävien luotettavuus ja kestävyys alkavat vähitellen rakoilla ahneuden ja sodan raatelemassa ympäristössä.


title: Sirppitimalit

text: Sirppitimalit ("Pomatorhinus") on timalien heimoon kuuluva varpuslintusuku. Sirppitimalien sukuun kuuluu BirdLife Suomen mukaan 7 lajia.


title: Petri Kuula

text: Petri Kuula (s. 23. marraskuuta 1967 Tampere) on entinen suomalainen jalkapalloilija. Pelipaikaltaan hän oli hyökkääjä.


title: Petri Kuula

text: Kuula on Tampereen Ilveksen kasvatti. Hän aloitti jalkapalloilun Ilveksen Futis-Liigassa 70-luvulla ja oli voittamassa A-nuorten SM-pronssia Ilveksessä 1986. Ilveksen juniorivuosien jälkeen Kuula pelasi muutaman vuoden Tampereen Pelipojissa, Kajaanin Palloilijoissa ja Rautsun Reippaassa. Ilvekseen hän palasi kaudeksi 1993 yhdessä veljensä Kimmo Kuulan kanssa.


title: Petri Kuula

text: Kuulan liigadebyytti tapahtui 2. toukokuuta 1993 Ilveksen paidassa Mikkelin Palloilijoita vastaan ja hänen ensimmäinen liigamaalinsa syntyi kaksi viikkoa myöhemmin Finnairin Palloilijoita vastaan. Kauden 1995 Kuula pelasi Tampereen Pallo-Veikkojen paidassa. Sen jälkeen Kuula pelasi jälleen Ilveksessä kaudet 1996-1998, joista muutaman ottelun Manchester Broilersissa.


title: Petri Kuula

text: Peliuransa jälkeen Kuula on osallistunut Ilveksen hyväntekeväisyysotteluihin Tammelan stadionilla.


title: Petri Kuula

text: Kuulan veli Kimmo Kuula on myös entinen Ilveksen jalkapalloilija.


title: Carnegie Institution for Science

text: Carnegie Institution for Science () on yhdysvaltalainen tiedejärjestö. Se perustettiin vuonna 1902, ja siihen kuuluu nykyään kuusi tutkimusyksikköä viidessä kaupungissa.


title: Carnegie Institution for Science

text: Vuonna 1901 Andrew Carnegie jätti uransa liikemiehenä ja aloitti hyväntekeväisyyden harrastamisen. Hän harkitsi kansallisen yliopiston perustamista Washingtoniin, mutta päätyikin sijoittamaan uuteen itsenäiseen tutkimuslaitokseen. Carnegie ilmoitti presidentti Theodore Rooseveltille olevansa halukas lahjoittamaan 10 miljoonaa dollaria uuden tiedelaitoksen perustamiseen. Carnegie valitsi ensimmäiseen hallitukseen 27 henkilöä, ja hallitus piti ensimmäisen virallisen kokouksensa ulkoministerin toimistossa 29. tammikuuta 1902. Hallitus valitsi ensimmäiseksi puheenjohtajakseen Johns Hopkinsin yliopiston rehtorin Daniel Coit Gilmanin.


title: Carnegie Institution for Science

text: Alkujaan järjestö suuntasi varansa yksittäisten tutkimushankkeiden avustamiseen useilla eri aloilla, kuten tähtitieteessä, antropologiassa, kirjallisuudessa, taloustieteessä, historiassa ja matematiikassa. Hallitus muutti kantaansa sen jälkeen, kun Robert Simpson Woodwardista tuli puheenjohtaja vuonna 1904. Woodwardin aikana hallitus päättikin tukea enemmän tutkimusyksiköitä kuin yksittäisiä tutkimuksia.


title: Carnegie Institution for Science

text: Carnegien tiedeinstituuttiin kuuluu kuusi tutkimusyksikköä. Baltimoressa on embryologian yksikkö, joka perustettiin 1913. Se keskittyi 1960-luvulle saakka ihmisalkion kehittymiseen. Yksikkö on 1960-luvun jälkeen laajentanut kiinnostustaan myös eläinten kehittymiseen ja perinnöllisyystieteeseen sekä solu- että molekyylitasolla.


title: Carnegie Institution for Science

text: Washingtonissa on kaksi yksikköä: geofysiikan labororatorio ja Maan magnetismin laitos. Vuonna 1905 perustettu geofysiikan laboratorio tutkii Maan sisäkerroksia. Maan magnetismin yksikkö sijaitsee samalla kampusalueella kuin geofysiikan laboratoriokin. Laitos perustettiin 1904, ja se suuntautui alkujaan tutkimaan Maan magneettikenttää. Yksiköstä on kuitenkin muodostunut monialainen tutkimuslaitos, jossa työskentelee tähtitieteilijöitä, astrofyysikkoja, geofyysikkoja, geokemistejä, kosmokemistejä ja planeettatutkijoita.


title: Carnegie Institution for Science

text: Kalifornialaisessa Stanfordin kaupungissa on myös kaksi yksikköä. Siellä sijaitsevat globaalin ekologian ja kasvitieteen yksiköt. Kasvitieteen yksikkö perustettiin 1903, ja se tutki alkujaan aavikon kasveja luonnollisessa elinympäristössään. Se on erikoistunut sen jälkeen yhteyttämisen tutkimiseen. Ekologian tutkimuslaitos perustettiin vuonna 2002, ja se olikin ensimmäinen uusi yksikkö 80 vuoteen.


title: Carnegie Institution for Science

text: Instituuttiin kuuluu lisäksi yhtenä laitoksena kaksi observatoriota. Ne sijaitsevat Pasadenassa, Kaliforniassa ja Las Campanisissa, Chilessä.


title: Arnheminmaa

text: Arnheminmaa on niemimaa Pohjois-Australiassa. Se sijaitsee Pohjoisterritorion koillisosassa Carpentarianlahden länsipuolella. Alueen pinta-ala on 96 000 km². Arnheminmaassa on aboriginaalien reservaatti.


title: Arnheminmaa

text: Niemimaan nimesi englantilainen Mathew Flinders vuonna 1803 hollantilaisten "Arnhem" tai "Aernem"-laivan mukaan. Laiva saapui seudulle 1623 ja purjehti seuraavaksi Uuteen-Guineaan, jossa alkuasukkaat tappoivat kapteenin ja kymmenen merimiestä.


title: Ägläjärven kirkko

text: Ägläjärven Apostolien Pietarin ja Paavalin kirkko oli ortodoksinen kirkko Ägläjärven kylässä Korpiselän itäosassa Suomen Neuvostoliitolle luovuttamalla alueella. Se oli toinen Korpiselän ortodoksisen seurakunnan kirkoista, pääkirkon sijaitessa Korpiselän kirkonkylässä. Kirkko oli alun perin rakennettu vuonna 1789 kirkonkylään Korpiselän ortodoksiseksi kirkoksi, mutta siirretty Äglälärvelle vuonna 1903 sen jälkeen, kun Korpiselän uusi kirkko oli valmistunut vuonna 1898. Ägläjärven hautausmaalle uudelleen jonkin verran erilaiseksi koottu kirkko vihittiin 6. kesäkuuta 1906 ja pyhitettiin apostolien Pietarin ja Paavalin muistolle.


title: Ägläjärven kirkko

text: Ägläjärven kirkko oli tornillinen pitkäkirkko. Hirsirakenteisen, 19 metriä pitkän ja 12 metriä leveän kirkon seinät oli vuorattu laudoituksella ja siinä oli pärekatto. Kirkon korkeus ilman tornia oli kuusi metriä. Kirkon päässä sijainneen kellotornin lisäksi kirkkosalin katon keskikohdassa oli pienempi torni. Kirkkoa kunnostettiin vuosina 1930-1931.


title: Ägläjärven kirkko

text: Ägläjärven kirkon ikonostaasissa oli kuusi isokokoista henkilöikonia. Kuninkaan ovien vasemmalla puolella oli Jumalanäiti-ikoni, ylienkeli Mikael ja äärimmäisenä vasemmalla Pyhä Nikolaos Ihmeidentekijä ja pyhittäjä Sergei Radonežilainen sekä oikealla puolella Kristus Kaikkivaltias, arkkidiakoni Stefanos ja äärimmäisenä oikealla apostolit Pietari ja Paavali. Kuninkaanovien yläpuolella oli Pyhä ehtoollinen.


title: Ägläjärven kirkko

text: Vain vähäisiä vaurioita kärsinyt Ägläjärven kirkko siirtyi talvisodan päättäneen Moskovan rauhan jälkeen Neuvostoliitolle. Kirkko selvisi myös noin puolentoista vuoden mittaisesta neuvostovallasta ja jatkosodan alun takaisin valtauksesta. Takaisinvaltauksen jälkeen todettiin lähes kaikkien kirkon ikonien säilyneen, ainoastaan ikonostaasin kuninkaanovet ikonoineen olivat kadonneet. Jatkosodan lopulla 1944 Ägläjärvi evakuoitiin uudelleen ja nyt myös kirkon ikonit ehdittiin ottaa mukaan. Ägläjärven kirkko on tuhoutunut jatkosodan jälkeen.


title: Ägläjärven kirkko

text: Leo Kasangon tekemän jälleenrakennuspyhäkköjen kalustamissuunnitelman mukaisesti Ägläjärven ikonostaasin ikonit sijoitettiin Pielaveden ortodoksiseen kirkkoon. Vuonna 1958 Pielavedelle vaihdettiin Mikkelin puretusta varuskuntakirkosta vapautunut ikonostaasi ja Ägläjärven ikonostaasin ikonit sijoitettiin Oulun ortodoksisen kirkon (nykyinen Pyhän Kolminaisuuden katedraali) ikonostaasin alimmaiseen vyöhykkeeseen ja Pyhän ehtoollisen ikoni kuninkaanovien yläpuolelle. Ägläjärven kirkosta evakuoitu kynttiläkruunu sijoitettiin Pielaveden kirkkoon.


title: Janakpur

text: Janakpur () on yksi Nepalin neljästätoista vyöhykkeestä. Se sijaitsee Nepalin Keskisellä kehitysalueella rajautuen idässä Sagarmathan ja lännessä Bagmatin ja Narayanin vyöhykkeisiin, etelässä Intian Biharin osavaltioon ja pohjoisessa Kiinan Tiibetin autonomiseen alueeseen.


title: Janakpur

text: Vyöhyke on pinta-alaltaan 9 669 neliökilometriä. Vuonna 2011 sen väkiluku oli 2,56 miljoonaa ja vuonna 2011 yhteensä 2,84 miljoonaa.


title: Janakpur

text: Janakpurin vyöhykkeen pääkaupunki on Janakpur (Janakpurdham, 98 446 as. vuonna 2011). Vyöhykkeen toiseksi suurin kaupunki on Kamalamai (41 117 as.).


title: Janakpur

text: Etenkin Janakpurin vyöhykkeen pohjoisosa kärsi pahoin lauantaina 25. huhtikuuta 2015 sattuneesta voimakkuudeltaan 7,8 momenttimagnitudin maanjäristyksestä Nepalissa ja seuraavan päivän jälkijäristyksestä (M=6.7). Kun järistyksestä oli kulunut runsas kaksi vuorokautta, maan pelastusviranomaiset raportoivat siihen mennessä keräämänsä tiedon perusteella vyöhykkeen pohjoisosan Dolakhan ja Ramechhapin piirikuntien lukeutuvan Bagmatin pohjoisosien tavoin asukaslukuunsa nähden suurimpia henkilövahinkoja kärsineisiin alueisiin.


title: Janakpur

text: Janakpurin vyöhyke jakautuu paikallishallintoa varten kuuteen piirikuntaan. Nämä ovat pohjoisesta etelään päin:


title: Reima (yritys)

text: Reima Oy on suomalainen lastenvaatevalmistaja, joka perustettiin Kankaanpäässä vuonna 1944. "Reiman" lisäksi sen vaatemerkkejä ovat "Tutta ja Lassie".


title: Reima (yritys)

text: Reiman tunnetuimpiin keksintöihin kuuluu Porin Puuvillan kanssa 1960-luvulla kehitetty muovipinnoitettu Enstex-puuvillakangas, jonka ulkopinta on vettä ja likaa hylkivää polyamidia eli nailonia ja sisäpinta pehmeäksi karstattua puuvillaa. Enstexistä tuli suosittu lastenvaatteiden materiaali helppohoitoisuutensa ansiosta.


title: Reima (yritys)

text: Tunnettuja Reiman käyttämiä suunnittelijoita ovat olleet Enstexin kehityksessä mukana ollut Reino Koski sekä Kristina Jakobsson-Kärki, joka sai työstään vuonna 1987 Lastenkulttuurin valtionpalkinnon. Muita Reimalle suunnitelleita ovat Hillevi Aalto, Ritva-Liisa Alasaari, Satu Halme, Anneli Kukkonen, Mare Lappalainen, Kari Lepistö, Esa Lukala ja Tarja Salomaa.


title: Reima (yritys)

text: Yrityksen osake-enimmistön omistaa sijoitusyhtiö The Riverside Company.


title: Reima (yritys)

text: "Markkinointi & Mainonta" -lehden ja Taloustutkimuksen vuosittaisessa Brändien arvostus -tutkimuksessa Reima oli vuonna 2014 Suomen toiseksi arvostetuin vaatemerkki Nanson jälkeen.


title: Reima (yritys)

text: Reiman synty liittyy talvisodan aikaan, jolloin Pallo-Paita Oy joutui lähtemään evakkoon Helsingin pommitusten seurauksena ja päätyi Kankaanpäähän. Kankaanpäässä valmistettiin lumipukuja Suomen armeijalle. Jatkosodan kuluessa Pallo-Paita palasi Helsinkiin, mutta Kankaanpäähän jääneet vaatetusammattilaiset perustivat uuden yrityksen, Kankama Oy:n, josta tuli vuonna 1952 Reima-Pukine Oy. Kankama Oy:lle rakennettiin vielä jatkosodan kestäessä vuonna 1944 uusi miltei 4 000 neliömetrin tehdasrakennus. Materiaalipulan vuosina käytettiin materiaalina mitä saatiin, kuten armeijan käytöstä poistuneita telttoja.


title: Reima (yritys)

text: 1950-luvun alussa Reimassa alettiin kehittää uudenlaisia materiaaleja ulkoiluvaatteisiin, kuten Littoisten verkatehtaan kanssa kehitetty Reilon. Reiman pääkohderyhmäksi valittiin 1950-luvun mittaan lapset, vaikka ulkoilupusakoita naisille ja miehille yhä tehtiin. 1960-luvun puolivälissä kehitetystä Enstexistä tuli erittäin suosittu kurahaalareiden ja muiden lasten ulkovaatteiden materiaali. Vuoteen 1970 mennessä 900 työntekijän Reimasta oli kasvanut Pohjoismaiden suurin lastenvaatteiden valmistaja, jonka tuotannosta 40 prosenttia meni vientiin. 1970-luvulla yritys laajeni yhä ja perusti tehtaita myös Parkanoon, Merikarvialle, Honkajoelle, Jämijärvelle ja Raumalle.


title: Reima (yritys)

text: 1980-luvulla jopa 80 prosenttia Reiman tuotannosta vietiin ulkomaille Yhdysvaltoja ja Japania myöden. Vuosikymmenen lopulla Reiman tehtaat sijaitsivat Kankaanpään lisäksi Porissa, Parkanossa ja Ivalossa ja työllistivät 750 henkeä. Reima ajautui konkurssiin Suomen 1990-luvun alun laman myötä vuonna 1991, mutta tilalle perustettiin uusi Reima-Tutta Oy jatkamaan paitsi Reiman, myös konkurssiin menneen lastenvaateyritys Tutta-Tuotteen toimintaa. Tuotantoa alettiin kustannuspaineissa siirtää Baltian maihin, Venäjälle ja Kiinaan. Vuonna 1998 Reima perusti puettavan teknologian kehitysosaston, josta kolme vuotta myöhemmin muodostettiin oma yhtiö Clothing+.


title: Reima (yritys)

text: Reimalla ei enää ole omia tehtaita, vaan tuotteet teetetään alihankintana. Vuonna 2009 Reiman tuotteista noin 70 prosenttia valmistettiin Kiinassa. Muita suurimpia valmistusmaita olivat Sri Lanka (14 %) ja Etelä-Korea (8 %).


title: Björn Wirdheim

text: Björn Karl Michael Wirdheim (s. 4. huhtikuuta 1980 Växjö, Ruotsi) on ruotsalainen moottoriurheilija. Hän kilpailee Super GT -sarjassa. Wirdheim voitti Formula 3000 -sarjan mestaruuden vuonna 2003.


title: Björn Wirdheim

text: Wirdheim muistetaan kuitenkin Monacon kilpailussa sattuneesta tapauksesta, jossa ylivoimaisesti kilpailua johtanut Wirdheim hidasti vauhtiaan pääsuoralla tervehtiäkseen tallinsa mekaanikkoja luullen jo ohittaneensa maalilinjan, jolloin tanskalainen Nicolas Kiesa pääsi voittamaan kilpailun. Kauden aikana Wirdheim rikkoi Justin Wilsonin piste-ennätyksen kauden aikana ajetuista kilpailuista.


title: Björn Wirdheim

text: Wirdheim testasi Jordanin F1-autoa kaudella Italian ja Yhdysvaltain kilpailujen perjantaiharjoituksissa ja Jaguarin F1-autoa kaudella . Vuonna 2005 Wirdheim kilpaili Champ Car -sarjassa sijoittuen neljänneksitoista. Vuosina 2006–2007 Wirdheim kilpaili Formula Nippon -sarjassa. Nykyään hän kilpailee Super GT -sarjassa.


title: Björn Wirdheim

text: * Japanin GP:ssä 2004 Wirdheimin oli tarkoitus ajaa harjoituksissa, mutta hänellä oli käytössä rajallinen määrä erittäin märälle kelille tarkoitettuja renkaita, jonka vuoksi hän ei päässyt ajamaan kierrostakaan.


title: Come Into My World

text: "Come Into My World" on dancepopkappale Kylie Minoguen albumilta "Fever" (2001). Se julkaistiin singlenä 2. marraskuuta 2002, ja sen kirjottivat Cathy Dennis ja Rob Davis. Se voitti Grammy-palkinnon vuonna 2004.


title: Taking a Chance on Love

text: ”Taking a Chance on Love” on Vernon Duken säveltämä ja Ted Fetterin ja John Latouchen sanoittama musiikkikappale vuoden 1940 Broadway-näytelmästä "Cabin in the Sky". Kappaleen lauloi näytelmässä Ethel Waters.


title: Taking a Chance on Love

text: Kappaleen sanoittajaksi merkittiin sekä Fetter että Latouche, mutta tosiasiassa Fetter kirjoitti aikaisemman sanoituksen ja uusi versio oli kokonaan Latouchen kirjoittama.


title: Taking a Chance on Love

text: Kappale on suosittu jazzstandardi ja yksi Duken nauhoitetuimmista sävellyksistä. Sen nauhoittivat vuonna 1940 Benny Goodmanin orkesteri ja laulaja Helen Forrest. Vuonna 1943 julkaistu Ethel Watersin tähdittämä elokuvaversio "Cabin in the Sky" -näytelmästä (suomeksi "Tupa taivaassa") nosti kappaleen listaykköseksi kolmeksi viikoksi. Samana vuonna singlelistoille Sammy Kayen nauhoitus vuodelta 1940.


title: WWF Jakked/Metal

text: WWF Jakked ja WWF Metal olivat WWE:n esittämiä ohjelmia, joissa esiintyi vähemmän tunnettuja painijoita RAW'sta ja SmackDownista. Ohjelmat korvasivat WWF Shotgun Saturday Nightin samoihin aikoihin SmackDownin tultua elokuussa vuonna 1999. Kummankin ohjelman konsepti pysyi samana, joka oli ollut WWF Shotgun Saturday Night'ssa.


title: WWF Jakked/Metal

text: WWF Jakked erosi WWF Metallista grafiikoiltaan ja selostajiltaan, mutta kummassakin ohjelmassa oli samat matsit eri järjestyksessä. WWF Metal oli myös lapsiystävällisempi. Nämä kaksi ohjelmaa ovat siis suoraan verrannollisia WWF Shotguniin ja WWF Shotgun Saturday Nightiin.


title: WWF Jakked/Metal

text: Ohjelmat muistetaan hyvin painijoista, jotka eivät olleet vielä kuuluisia ja joille WWE antoi mahdollisuuden (try-outin) näyttää taitonsa TV-yleisölle. Nämä tähdet olivat mm. Ken Kennedy, Samoa Joe ja AJ Styles, jotka myöhemmin tulivat tunnetuiksi TNA'ssa. Myös Dean Malenkon Light Heavyweight Championship -mestaruuskausi oli melkein ainoastaan nähtävissä näissä ohjelmissa.


title: WWF Jakked/Metal

text: WWF Jakked ja WWF Metal näytettiin viimeisen kerran toukokuussa 2002. WWE Afterburn ja WWE Velocity korvasivat kyseiset ohjelmat.


title: Heritiers de la rue

text: Héritiers de la rue on Mo'vez Lang -yhtyeen ensimmäinen studioalbumi ja se julkaistiin vuonna 1999. Levyllä vierailivat Sir Doums, Mala ja Zoxea.


title: Saksan piraattipuolue

text: Saksan piraattipuolue ("Piratenpartei Deutschland") on saksalainen vuonna 2006 perustettu puolue, joka perustuu Ruotsin piraattipuolueeseen.


title: Jörg Reber

text: Jörg Reber (s. 6. toukokuuta 1974 Grosshöchstetten, Sveitsi) on sveitsiläinen jääkiekkoilija, pelipaikaltaan puolustaja. Kaudella 2011–2012 hän pelaa Sveitsin NLA-liigan SCL Tigersissa. Pituudeltaan Reber on 170 senttimetriä.


title: Jörg Reber

text: Reber esiintyy ensimmäisen kerran aikuisten maajoukkueessa 36-vuotiaana joulukuussa 2010, jolloin hän osallistuu Sveitsin jääkiekkomaajoukkueen mukana neljän maan väliseen turnaukseen. Kaksikymmentävuotiaiden MM-kisoihin Reber osallistui vuonna 1994.


title: See My Friends

text: ”See My Friends” on The Kinksin kappale ja single vuodelta 1965. Se nousi yhtyeen kotimaassa Britanniassa listan sijalle 10, mutta Yhdysvalloissa se ei yltänyt sijaa 111 korkeammalle. Britanniassa ja muualla Euroopassa kappaletta ei julkaistu millään albumilla, mutta Yhdysvalloissa se ilmestyi levyllä "Kinks Kinkdom".


title: See My Friends

text: Kappale oli ensimmäisiä raga rock -genreä edustavia levytyksiä.


title: See My Friends

text: Kappaleen kirjoittaja, The Kinksin laulaja-kitaristi Ray Davies sai kappaleeseen idean Intian-lomallaan. Hän asui hotellissa merenrannalla, ja joka aamu kello viisi paikalliset kalastajat aloittivat työnteon veisaten samalla laulujaan. Näitä lauluja ”See My Friends” jäljitteli melodialtaan. Ensimmäisen kerran Davies soitti valmiin kappaleen kahdelle siskolleen kotonaan Lontoon Muswell Hillissä.Doggett 2008, s.17.


title: See My Friends

text: ”See My Friends” äänitettiin Lontoon Pye-studioilla todennäköisesti 3. toukokuuta 1965. Studiossa tapahtui lopputuloksen kannalta merkittävä vahinko, kun Ray Davies piti 12-kielistä Framus-kitaraansa liian lähellä mikrofonia, jolloin mikrofoni alkoi kiertää synnyttäen läpi kappaleen kuuluvan ”hurinan”. Tuottaja Shel Talmy halusi kuitenkin julkaista kappaleen sellaisenaan. Daviesin mukaan kappaleen lopputulos on sekoitus hänen (Daviesin) tyhmyyttä, tuottaja Talmyn opportunismia sekä äänittäjä Bob Augerin kyvykkyyttä. Davies pyysi lisäksi veljeään, Dave Daviesiä, imitoimaan kitarallaan intialaisia instrumentteja.”See My Friends” nousi Britanniassa listan sijalle 10 ja pysyi top 50 -listalla yhteensä 9 viikkoa. Yhdysvalloissa single ylsi Billboardin listalla sijalle 111. Lisäksi kappale oli pieni hitti joissain Manner-Euroopan maissa, esimerkkinä Ruotsin Kvällstoppen-listan 19. sija.


title: See My Friends

text: Vaikka ”See My Friendsiä” voi pitää kaupallisesta näkökulmasta katsoen jonkinasteisena floppina, herätti se arvostusta muusikkopiireissä. Muun muassa The Beatlesin Paul McCartney jakoi kappaleesta tunnustusta:


title: See My Friends

text: ”See My Friends” oli ensimmäisiä intialaisvaikutteista raga rock -genreä edustavia kappaleita. Se julkaistiin vain hieman yli kuukausi The Yardbirdsin ”Heart Full of Soulin” jälkeen, jota pidetään tyylilajin ensimmäisenä kappaleena.


title: See My Friends

text: Tunnetuin esittäjä, joka on tehnyt kappaleesta cover-version, on brittiläinen muusikko Richard Thompson. Hän levytti ”See My Friendsin” vuonna 2003.


title: See My Friends

text:
A-puoli
B-puoli


title: Hauholan koulu

text: Lehtikankaan koulu (entinen Hauholan koulu) on Kajaanissa Lehtikankaan kaupunginosassa sijaiseva peruskoulu, joka käsittää kaikki luokka-asteet. Hauholan koulun vanha rakennus puretaan ja paikalle rakennetaan monitoimitalo, jossa on päiväkoti, peruskoulu, kirjasto, tuotantokeittiö ja aamu- ja iltapäivätoiminta.


title: Alassane Ouattara

text: Alassane Ouattara (s. 1. tammikuuta 1942) on norsunluurannikkolainen poliitikko ja taloustieteilijä. Hän on opiskellut taloustiedettä Yhdysvalloissa ja väitellyt tohtoriksi vuonna 1972. Valmistuttuaan hän työskenteli IMF:ssä ja Länsi-Afrikan Keskuspankissa. Vuonna 1990 hänet nimitettiin Norsunluurannikon taloudellista vakauttamista koordinoivan komitean puheenjohtajaksi, ja myöhemmin samana vuonna hänestä tuli maansa pääministeri. Hän toimi myös presidentin sijaisena Félix Houphouët-Boignyn sairauden aikana. 1990-luvun lopussa hän palasi vielä viisivuotiskaudelle IMF:ään. Vuonna 1999 hänestä tuli "Rassemblement des Républicains" (RDR) -puolueen johtaja.


title: Alassane Ouattara

text: Ouattara oli ehdokkaana vuoden 2010 presidentinvaaleissa, ja sai toisella kierroksella keskusvaalilautakunnan mukaan 54 % äänistä. Istuvaa presidenttiä Laurent Gbagboa tukeva perustuslakituomioistuin mitätöi kuitenkin tuloksen.


title: Alassane Ouattara

text: Vaalien jälkeen tilanne maassa kiristyi. 28. maaliskuuta Ouattaraa tukevat joukot (FRCI, , Norsunluurannikon Ouattaraa tukevat tasavaltalaisjoukot) aloittivat hyökkäyksen ja valloittivat Bondoukoun Ghanan rajalla. Sotilaat ovat pääasiassa samoja kuin Forces nouvellesissa. 30. maaliskuuta joukot valtasivat maan poliittisen pääkaupungin Yamoussoukron maan keskiosissa.


title: Alassane Ouattara

text: Norsunluurannikon perustuslakineuvosto julisti 5. toukokuuta 2011 Alassane Ouattaran maan presidentiksi.


title: HMS Aberfoyle

text: HMS Aberfoyle oli Britannian Kuninkaallisen laivaston proomu. Alus ostettiin 4. marraskuuta 1920 Lough Swilly Steamboat Companylta Londonderrystä. Alus nimettiin maaliskuussa 1938 "HMS Dolphiniksi" ja sijoitettiin emälaivaksi Portsmouthiin. Alus myytiin vuonna 1947.


title: Mustasaaren vaakuna

text: Mustasaaren vaakuna on Mustasaaren kunnan tunnus. Vaakunan aihe viittaa kuntaliitokseen, jossa nykyinen Mustasaaren kunta muodostettiin Björköbyn, Koivulahden, Mustasaaren, Raippaluodon ja Sulvan kunnista.


title: Mustasaaren vaakuna

text:
Vaakunan selitys on ”punaisessa kentässä reunoihin ulottuva kolmoisriu’un ja kaksoisvartaan muodostama risti, jonka risteyskohtaa ympäröi rengas, kaikki kultaa; kuviot ovat toisiinsa punottuina.” Vaakunan on suunnitellut Gustaf von Numers, ja Mustasaaren kunnanvaltuusto hyväksyi sen kokouksessaan 27. syyskuuta 1974. Sisäasiainministeriö vahvisti vaakunan käyttöön 20. tammikuuta 1975.
Mustasaaren aikaisempi vaakuna oli myös von Numersin suunnittelema. Sen selitys kuului ”punaisessa kentässä risti, jonka kolme ylintä sakaraa kapenevat keskustaa kohti ja ovat suippokärkisiä alimmaisen muodostaessa alaspäin levenevän, kolmoisvuorella seisovan paalun; ristin sakaroiden päälikkeenä rengas; kaikki hopeaa paitsi kolmoisvuori kultaa.”


title: Mustasaaren vaakuna

text: Vanhan vaakunan aihe viittaa Magnus Schjerfbäckin suunnittelemaan, vuonna 1894 Korsholman linnan valleille pystytettyyn kiviseen ristiin. Risti on muistomerkki tarinasta, jonka mukaan paikalla oli ollut ruotsalaisten ristiretkeläisten pystyttämä puinen risti. Mustasaaren kunnanvaltuusto hyväksyi vaakunan kokouksessaan 13. kesäkuuta 1960, ja sisäasiainministeriö vahvisti sen käyttöön 2. marraskuuta samana vuonna. Mustasaaren kuntaliitoksen yhteydessä todettiin tarve suunnitella uusi vaakuna kuvastamaan syntynyttä suurkuntaa, mutta vanha vaakuna pysyi käytössä aina uuden vahvistamiseen saakka.


title: Anationalismi

text: Anationalismi on () on esperanton kielessä käytetty termi, jolla tarkoitetaan näkemyksiä, jotka liittyvät seuraaviin ajattelutapoihin:Käsitteen kehitti organisaatio "Sennacieca Asocio Tutmonda (SAT)" ja sen perustaja Eugène Lanti oli näkemyksen kannattaja. Se ei kuitenkaan ole SAT:n virallinen ideologia.


title: Babur (1956)

text: Babur (runkonumero C84) oli 1956 Britanniasta ostettu Bellona-luokan (modifioitu Dido-luokka) ilmatorjuntaristeilijä "HMS Diadem", joka oli otettu palveluskäyttöön Britannian kuninkaallisessa laivastossa 6. tammikuuta 1944.


title: Babur (1956)

text: Alus modernisoitiin Portsmouthin telakalla ennen luovutusta, jolloin siihen rakennettiin uusi komentosilta, asennettiin uusi tutkajärjestelmä sekä verkkorakenteinen masto. Alus nimettiin vastaanotettaessa 5. heinäkuuta 1957 muinaisen Mongolihallitsijan mukaan "Baburiksi".


title: Babur (1956)

text: Alus muutettiin koululaivaksi 1961, jolloin se muutettiin tarkoitukseen sopivaksi. Aluksen risteilijää merkinnyt etuliite runkonumerossa poistettiin 1963 ja se asetettiin satamapalvelukseen, kunnes se nimettiin 1982 uudestaan "Jahanqiriksi" uuden "Baburin" (County-luokan hävittäjä "HMS London") tullessa palvelukseen.


title: Babur (1956)

text: Alus myytiin romutettavaksi 1985.


title: Paraformaldehydi

text:
Paraformaldehydi on formaldehydin polymeroitumistuote ja koostuu 8–100 toistuvasta yksiköstä. Ainetta käytetään muun muassa muoviteollisuudessa ja desinfiointiaineena.
Aineesta käytetään myös nimiä "polyoksimetyleeni", "formageeni", "polymeroitu formaldehydi", "formaldehydipolymeeri" ja "paraformi".


title: Paraformaldehydi

text: Paraformaldehydi on huoneenlämpötilassa kiinteää valkoista tai väritöntä ainetta. Se liukenee veteen hyvin ja kuumaan veteen kylmää paremmin. Liuetessaan se hajaantuu formaldehydiksi. Liukoisuus riippuu myös veden pH-arvosta ja se on minimissään pH;n ollessa lievästi hapan eli välillä 3–5. Yhdiste liukenee muihinkin poolisiin liuottimiin, kuten etanoliin, asetoniin ja fenoliin. Paraformaldehydin leimahduspiste on 71 °C (c.c) ja itsesyttymislämpötila 300 °C


title: Paraformaldehydi

text: Paraformaldehydiä saadaan haihduttamalla formaldehydin vesiliuosta. Haihduttaminen tapahtuu matalassa paineessa. Parafomaldehydiä voidaan valmistaa myös formaldehydin tuotannon ohessa fraktioivalla kondensaatiolla tai jäähdyttämällä voimakkaasti reaktioastiaa formaldehydin muodostuttua. Metanoli hillitsee formaldehydin polymeroitumista ja sitä voidaan käyttää reaktiossa stabilisaattorina.


title: Paraformaldehydi

text: Paraformaldehydistä valmistetaan muovien ja liimojen raaka-aineina käytettäviä fenoli-formaldehydi-, urea-, resorsinoli- ja melamiinihartseja. Sitä käytetään myös valmistettaessa lääkeaineita ja desinfiointiaineena. Paraformaldehydiä käytetään myös fiksausaineena solubiologisissa tutkimuksissa. Erityisesti sitä käytetään, kun värjätään solun pintaa ja mikrofilamentteja.


title: Narayani

text: Narayani () on yksi Nepalin neljästätoista vyöhykkeestä. Se sijaitsee Nepalin Keskisellä kehitysalueella rajautuu etelässä Biharin osavaltioon Intiassa. Nepalissa naapurivyöhykkeitä ovat Lumbini lännessä, Gandaki ja Bagmati pohjoisessa sekä Janakpur idässä.


title: Narayani

text: Vyöhyke on saanut nimensä Kali Gandaki -joen mukaan (tunnetaan Etelä-Nepalissa nimellä "Narayani"), joka kulkee vyöhykkeen länsiosassa. Vyöhykkeen pinta-ala on 8 313 neliökilometriä. Sen väkiluku oli vuonna 2001 yhteensä 2,47 miljoonaa ja vuonna 2011 jo 2,98 miljoonaa. Vyöhyke jakaantuu viiteen piirikuntaan.


title: Narayani

text: Narayanin vyöhykkeen pääkaupunki on Hetauda (Heṭauḍā, Hitaura, 85 653 as. vuonna 2011). Vyöhykkeen väkirikkaimmat kaupungit ovat kuitenkin Bharatpur (147 777 as.) ja Birgunj (Bīrguñj, Wīrgañj, 139 068 as.).


title: Narayani

text: Narayanin vyöhyke on kasvistoltaan ja eläimistöltään rikasta seutua. Sen alueella sijaitsee muun muassa Nepalin ensimmäinen ja Unescon maailmanperintöluetteloon kuuluva Chitwanin kansallispuisto, joka kattaa lähes tuhat neliökilometriä subtrooppista Terain tulva-alankoa.


title: Andrew Ference

text: Andrew James Stewart Ference (s. 17. maaliskuuta 1979 Edmonton, Alberta) on kanadalainen jääkiekkoilija. Hän on pelipaikaltaan puolustaja. Hän edusti NHL-seura Edmonton Oilersia. Kaudella 2015-2016 hän kärsi pahasta lonkkavaivasta, jonka takia pelasi kaudella vain kuusi NHL:n runkosarjan ottelua, jonka jälkeen hänet sijoitettiin NHL:n pitkäaikaisloukkaantuneiden listalle (IR). Lonkka operoitiin, mutta 16. syyskuuta 2016 Ference ilmoitti jäävänsä eläkkeelle 16 vuoden NHL uran jälkeen. Kapteenin "C" -merkin lunasti näin ollen Connor McDavid. Oilers maksaa hänelle edelleen palkkaa, koska hänellä on voimassa oleva sopimus. Pelasi urallaan 907 NHL:n runkosarjaottelua tehden niissä 225 pistettä ja 120 NHL:n Playoff peliä tehden niissä 38 pistettä.


title: Johannes Theodor Reinhardt

text: Johannes Theodor Reinhardt (3. joulukuuta 1816 Kööpenhamina – 23. lokakuuta 1882 Frederiksberg) oli tanskalainen eläintieteilijä.


title: Johannes Theodor Reinhardt

text: Johannes Reinhardtin isä oli norjalaissyntyinen Kööpenhaminan yliopiston eläintieteen professori Johannes Christopher Hagemann Reinhardt. Nuorempi Reinhardt kirjoitti ylioppilaaksi 1834, opiskeli Kööpenhaminan yliopistossa kieliä, lääketiedettä ja eläintiedettä 1835 alkaen. 1845 hän teki tutkimusmatkoja Aasiaan, Havaijille ja Etelä-Amerikkaan. 1847 hänet nimitettiin kuraattoriksi Kööpenhaminan kuninkaalliseen luonnontieteelliseen museoon. 1850-luvun alkupuolella hän suoritti kaksi tutkimusmatkaa Brasiliaan, ja toi mukanaan suuren määrän näytteitä. Vuosina 1856–1878 Reinhardt toimi Tanskan teknillisen korkeakoulun dosenttina, ja 1865–1882 Kööpenhaminan yliopiston eläintieteen professorina.


title: Johannes Theodor Reinhardt

text: Reinhardt kuvaili ja nimesi suuren määrän uusia eläinlajeja, etenkin matelijoita, ja linnuista viidakkohokon ("Mitu salvini").


title: Werner Sombart

text: Werner Sombart (19. tammikuuta 1863 Ermsleben, Saksa – 18. toukokuuta 1941 Berliini, Saksa) oli saksalainen taloustieteilijä ja sosiologi. Hänen tutkimusalueensa olivat taloustiede, sosiologia ja historia. Sombartin teoksista on suomennettu "Sosialismi ja sosiaalinen liike 19. vuosisadalla", "Sombartin luentoja" ja "Köyhälistö".


title: Andreas Reischek

text: Andreas Reischek (15. syyskuuta 1845 Linz − 3. huhtikuuta 1902 Linz) oli itävaltalainen tutkimusmatkailija, kansatieteilijä ja lintutieteilijä.


title: Andreas Reischek

text:
Reischek kävi koulua vain muutaman vuoden, toimien sitten muun muassa leipurin oppipoikana. Hän kiinnostui intohimoisesti luonnon tutkimisesta, ja varsinkin eliöiden luokittelusta. Hän joutui mukaan sotatoimiin ja palveli Tirolissa Preussin–Itävallan sodassa 1866. Tämän jälkeen hän työskenteli muun muassa riistanhoitajana ja eräoppaana, sekä taksonomina Wienissä. Vuonna 1875 hän avioitui Adelheid Hawlicekin kanssa.
Vuonna 1877 museon johtaja Ferdinand von Hochstetter nimitti Reischekin kahden vuoden komennukselle Uuteen-Seelantiin avustamaan Julius von Haastia Canterburyn museon näyttelyiden ylöspanossa Christchurchissa. Kahden vuoden museotyön päätyttyä Reischek teki seuraavan kymmenen vuoden aikana useita pitkiä tutkimusretkiä suurimpaan osaa Uutta-Seelantia ja sen eteläisille saarille. Hän keräsi suuren määrän biologisia näytteitä sekä kansatieteellistä aineistoa. Hän ryösti maorien hautoja keräten pääkalloja ja muumioituneita vainajia. Reischek keräsi näytteitä paitsi museoille myös itselleen. Häntä syytettiin, paitsi haudanryöstöistä, myös muun muassa siitä, että hän ampui noin 150 uudenseelanninmesikkoa ("Notiomystis cincta") Little Barrier Islandilta, vaikka laji oli jo tuolloin hävinnyt muilta elinpaikoiltaan.


title: Andreas Reischek

text: Reischek palasi Itävaltaan 1889 mukanaan yli 14 000 näytteen kokoelma. Yksistään lintuja oli kolme tuhatta, joukossa useita nyt hävinneitä lajeja, kuten huia ("Heteralocha acutirostris"). Kokoelma on eräs täydellisimmistä Uuden-Seelannin linnuista kerätyistä. Reischekin ystävät ostivat kokoelman ja lahjoittivat sen Wienin luonnontieteelliselle museolle. 1885 Reischek valittiin Linnean Society of Londonin jäseneksi. 1892 hänet pyydettiin perustamaan Linziin Francis-Caroline museota.


title: Andreas Reischek

text: Reischek nimesi linnuista uudenseelanninviherkaijan ("Cyanoramphus novaezelandiae") alalajin "hochstetteri" entisen johtajansa kunniaksi.


title: Original street tape

text: Original street tape on Mo'vez Lang -yhtyeen ensimmäinen mixtape ja se julkaistiin vuonna 2003. Levyllä vierailivat muun muassa Sir Doums, Mala, Beat 2 Boul, Malekal Morte, Don Choa ja Moussa.


title: Uudenseelanninskotit

text: Uudenseelanninskotit ovat Uudessa-Seelannissa asuvia skotteja. Vuoden 2006 väestönlaskennan mukaan Uudessa-Seelannissa asui 15 039 itsensä skotiksi mieltävää henkilöä. Samana vuonna Uudessa-Seelannissa asui 29 016 Skotlannissa syntynyttä henkilöä.


title: Uudenseelanninskotit

text: James Cook oli puoliksi skotti ja hänen laivansa "Endeavourin" miehistö koostui skoteista. He olivat ensimmäiset eurooppalaiset Uudessa-Seelannissa. 1700-luvun lopussa alueella liikkui skottilaisia valaanpyytäjiä, joista esimerkkinä William Stewart, joka antoi nimensä Stewart Islandille. Yksittäiset valaanpyytäjät jäivät asumaan Uuteen-Seelantiin. Vuosina 1843 ja 1845 Uuteen-Seelantiin saapui skotlantilaisia lähetyssaarnaajia. Skottilainen siirtolaisuus alkoi suuremmassa mittakaavassa 1840-luvulla. Skotteja tuli muun muassa Ylämaan puhdistusten ja vuoden 1846 perunasadon epäonnistumisen myötä. Vuonna 1849 Uudessa-Seelannissa oli noin 2 000 muuta kuin maoreja ja näistä noin 400 oli skotteja. Vuosien 1840 ja 1852 välillä noin 20 prosenttia kaikista Isosta-Britanniasta saapuneista siirtolaisista oli skotteja. Skotteja muutti etenkin Otagoon ja Southlandiin, jossa he muodostivat siirtolaisten enemmistön. Muilla alueilla heitä oli alle 10 prosenttia väestöstä. Siirtolaisista suurin osa oli Skotlannin Alamailta, pienempi osa Ylämailta. Vuosina 1853–1870 Uudessa-Seelannissa oli suhteessa enemmän skotteja kuin Britanniassa. 1880-luvulta lähtien skottien maahanmuutto hidastui. Kuitenkin vuonna 1886 skottien maahanmuutto saavutti vielä uuden ennätyksensä, tuolloin Uudessa-Seelannissa asui 54 810 Skotlannissa syntynyttä. Laman takia maahanmuutto alkoi keskittyä yhä enemmän Australiaan. 1900-luvun alussa muuttajia alkoi jälleen tulla suuremmassa mittakaavassa. 1936 saavutettiin jälleen suurin skottien määrä Uudessa-Seelannissa sitten vuoden 1886. Vuonna 1936 skotteja asui Uudessa-Seelannissa 54 188. Vuoteen 1945 mennessä muuttajien määrät vähenivät jälleen. Tuetun maahanmuuton loppumisen myötä vuonna 1976 skottien määrä väheni entisestään. Southland ja Otago menettivät skottienemmistönsä. Skottilainen vaikutus säilyi kuitenkin näillä alueilla vahvana.


title: Uudenseelanninskotit

text: Vaikka suurin osa Uuden-Seelannin skoteista on peräisin Skotlannin Alamailta, he ovat omaksuneet ylämaalaisen kulttuurin piirteitä. Ylämaalaiseen kulttuuriin kuuluivat muun muassa kiltit ja säkkipillit. 1800-luvun aikana perustettiin useita skottilaisia järjestöjä. Ylämaan skottien puhuma gaeli hävisi Uudesta-Seelannista ajan myötä, vaikka sitä puhuttiin alun perin useassa eri paikassa. Vielä 1930-luvulla gaelilla oli merkittävä määrä käyttäjiä Uudessa-Seelannissa, mutta sittemmin se hävisi käytöstä. Alamaan skottien puhuma skotin kieli sitä vastoin vaikutti paikalliseen englannin kieleenkin. Esimerkkeinä paikalliseen käyttöön levinneistä skotin kielen sanoista on "crib", joka merkitsee loma-asuntoa ja pientä tarkoittava sana "wee".


title: Heikki Urmas

text: Heikki Urmas (15. kesäkuuta 1935 Koski Tl – 16. heinäkuuta 2013 Helsinki) oli suomalainen lentokapteeni ja kauppatieteiden tohtori. Urmas aloitti työuransa liikennelentäjänä Finnairin palveluksessa, opiskeli kauppatieteitä työn ohella ja suoritti tohtorin tutkinnon vuonna 1976. Hän toimi opettajana muun muassa Helsingin kauppakorkeakoulussa ja oli myös Helsingin kauppakorkeakoulun Mikkelin yksikön rehtorina.